Euskal Kantagintza Berria ("Ez dok Amairu") eta La Nova Cançó Catalana-ren ("Els Setze Jutges") arteko azterketa konparatiboa\n"Asko hitzegin genuen haiekin kanta berriaren mugimenduari buruz. Harreman haren ondorioz beste kantari batzuk izan dizkiagu. Nola nahi ere, esango nikek, sekula ez direla harreman estuak izan, sakonak pertsona artean bai, amistadeak sortu hituen, baina bi mugimenduen arteko harreman sakonik ez duk sekula egon."\n(Xabier Lete, "Jakin" aldizkaria, 1977ko abendua, bigarren aldiko 4.alea)\nAipamen hau izan nuen lanaren abiapuntua eta euskal eta katalan taldeen arteko harremana zein izan zen aztertzea, haien arteko azterketa konparatiboa egitea, helburua. "Bartzelona-Donostia zubia" deitu dudanaren bila abiatu nintzen, halako loturarik benetan egon zen jakin nahi nuen eta izan bazen nolakoa izan zen.\nTaldeok ulertzeko ezinbestekoa da beren garaian testuinguratzea, hirurogeigarren hamarkadan mundu mailan eman zen fenomeno zabalago baten barnean kokatu behar baitira, Kantagintza Berriaren barnean. Garai eta leku bakoitzari bere kantagintza mota dagokio, hots, une eta toki bakoitzean gizarteak bere islada aurkitu ohi du kantagintzan. Hirurogeigarren hamarkadan ideologia eta ikuspegi berriak zabaltzen hasi ziren munduan zehar eta, tokian-tokiko ezaugarriez, hauek beren islada aurkitu zuten kantautoreengan. Hainbat izen datozkigu burura, batzuk aipatzearren: Argentinan, Atahualpa Yupanqui  Héctor Roberto Chavero-;Txilen, Violeta Parra, Victor Jara edo "Quilapayún" taldea; Estatu Batuetan, Bob Dylan, Pete Seeger, Joan Baez edo "Simon and Garfunkel"; Ingalaterran, Tommy Steel edo "The Beatles"; eta abar.\nEstatu espainiarrean lehen kantari "ofizialak" 1959 aldean hasi ziren beren ahotsa entzunarazten, merkatu arauak medio ekonomia, politika eta, beraz, kulturan bere lehen integrazio urratsak ematen hasi baitzen Espainia. "Dúo dinámico" bikotea eta José Guardiola katalana izan ziren joera berriko lehen ahots horiek. Baina hauez gain,orduan indarrean zegoen errejimen frankistaren aurrean , berpizkunde kulturala, eta zenbaitetan linguistikoa, aldarrikatzen zuten zenbait eskualde mugimendu sortu ziren. Raimon-ek "recuperación de la memoria colectiva" deritzona zuten helburu. Ofizialak ez ziren beste mugimenduon artean lehena Kataluniakoa izan zen, 1961eko abenduaren 19an "Els Setze Jutges" taldea izango zenak Bartzelonako CICFen lokaletan egindako aurkezpen publikoarekin. Euskalduna jarraitu zitzaion, "Ez dok Amairu" 1965ean biltzen hasi baitzen, bere lehenengo jendaurreko emanaldiak 1966ean emanaz. 1968an, gazteleraz egindako Kantagintza Berriaren abiagune bezala, Madrilen "Canción del Pueblo" sortu zen, Ipar amerikako "People´s song"en omenez. Eta, azkenik, Santiagoko Xavier eta Benedicto ikasle unibertsitarioek "Voces Ceibes" sortu zituzten Galizian 1969 aldean.\n"Ez dok hamairu" taldearen partaideak 1970. urtean (Argazkia: Auñamendi Entziklopedia)\nZenbaitek, 1965 inguruan ezartzen dute Kantagintza Tradizionalaren eta Berriaren arteko mugarria. Ordurarte, XIX.mende bukaeratik Gerrate Zibilera arte  eta baita gerora ere -, ia erabat hedaturik zegoen "marco polifónico y coral" delakoa; Kantagintza Tradizionalaren garaia osatzen zuten: koruek, zortzikoteek, kantutegi tradizionalek, musika klasikoaren ildoari jarraitzen zitzaizkion zenbait tenorino eta opera kantariek...Kantagintza Berriak, arestian aipatutako ideologia berriak abesteaz gain, kantautorearen irudia ekarriko du eskenatokira. Taldeetan abesteko ohituraren aurrean, kantautoreak "bakardadearen aroa"ri emango dio hasiera J.A.Artze-ren hitzetan; kantautorea bakarrik dago taulen gainean, munduari, bizi dituen arazoen aurrean, askatasun mezu bat kantari.\nOinarrizko girotze-sarrera honen ondoren, azterlana nola egituratu dudan azaltzera noa.\nErabilitako baliabideen artean elkarrizketena dago, eta hau hautatu dut ,hain zuzen, lanean barrena gidatuko gaituen hari moduan; hots, egindako elkarrizketa galderen arabera egituratu dudala lana. Hona ikututako puntuak:1) Harremanak; 2) Jaiotza;3) Komunikabideak; 4) Politika; 5) Talde batasuna; 6) Profesionalizazioa; 7) Eragin musikalak (jasotakoak / hartutakoak); 8) Kritika falta; eta 9) Desegitea.\n* Lanak, gehigarritzat, data garrantzitsuenen KRONOLOGIA bat eta DISKOGRAFIA dakartza.\nEzinezkoa zait azalpen labur honetan hauek guztiak bat banaka azaltzea, horregatik azterlanean ateratako ondorio orokorra ekarriko dut sintesi gisa.\nNolako harremana izan zuten Euskal Kantagintza Berriaren hastapeneko "Ez dok Amairu" taldeak eta Nova Cançó Catalana-ko "Els Setze Jutges"-ek? Edo lanaren izenburuari erreferentzia eginez, nolakoa izan zen "Bartzelona - Donostia zubia"?\nUste izatekoa da Mikel Laboa kantariak 1964ean Bartzelonan egindako egonaldi batean ezagutu zuela katalan taldea, eta Euskal Herrira itzultzean bertan "antzeko zerbait egiteko ideia" ekarri zuen. Ordurako gure lurretan bazen Berreskurapen Kulturalaren aldeko mugimendu bat hasia, bakarlari nahiz taldeak beren kasa zebiltzan lanean barreiaturik. Laboak Kataluniatik hauek guztiak TALDE batean biltzeko ideia ekarri zuela esan daiteke, lehendik hemen genuena batzeko ideia. Kontaktuak egiten hasi zen, jendea piskanaka biltzen, taldea eratu zen arte. Hortaz, hasierako txinparta gisa eragin zuen talde katalanak euskaldunarengan, TALDE ideia aportatuaz. Baina horrez gain bestelako harremanik egon al da taldeon artean? Taldetik taldekako harremanik ez da egon, baina bai, ordea, taldeotako zenbait partaideen artekoa. Ziurrenik helburu amankomunek bideratutako aurresinpatia batek eraginda urteetan zehar amistadeak sortzen joan dira kantari batzuen artean.\nGauzak horrela, abiapuntutzat hartu nuen X.Lete-ren aipamena baieztatu beharra daukat nolabait: TALDE ideiaren txinparta hasieran eta banakako amistadeak ondoren, hori litzateke sintesian zubia.\nBelen Oronoz, irakaslea


07 Iraila 2015\nXalbador Eguna urriaren 10ean eta 11n egingo da Urepelen (Nafarroa Beherea) eta Fernando Aire Xalbador bertsolari zenarekin batera, Ximun Ibarra Zubikoa eta Juan Joxe Eizmendi Errezil bertsolariak gogoratuko ditu. Deiadarra elkarteak eta\nDatorren ostegunean, irailaren 3an, aurkeztuko da aurtengo Xalbador Egunaren egitaraua. Aurkezpen bikoitza egingo da: goizeko 8:30ean, Baionan, Euskaltzaindiaren ordezkaritzan (Gaztelu Berria. Paul Bert plaza), eta ordu bi geroago, 10:30ean,\nGaur, uztailaren 30ean, Markel Olano Gipuzkoako ahaldun nagusiak eta Mikel Irizar Hizkuntza Berdintasunerako zuzendariak bilera egin dute Euskaltzaindiarekin. Andres Urrutia buru zutela, Akademiako Zuzendaritzako honako kideak izan dira: Sagrario\nUztailaren 10ean Mundakako Udalak eta Euskaltzaindiak Jose Manuel Etxeita omendu zuten, bere heriotzaren 100. urteurrenean. Akademiako Literatura Ikerketa batzordeak antolatu zuen eta Jon Kortazarrek eta Ana Toledok hitzaldi bana eman zuten. Hona\nEuskaltzaindiak urtarriletik uztaila bitartean kaleratu dituen liburuak bildu dira hemen, horien artean "Iker", eta "Euskaltzainak" bildumetako azken lanak daudela. Erlea aldizkariaren azken zenbakia eta EHHAren 6. liburukia ere kaleratu dira.\n18 orria 180 orritik


Rudolf Bultmann - Wikipedia, entziklopedia askea.\nRudolf Karl Bultmann (Wiefelstede, 1884ko abuztuaren 20a - Marburg, 1976ko uztailaren 30a) alemaniar teologo protestantea izan zen. Itun Berriko irakasle Marburgen, haren lanak exegesia, erlijioen historia eta dogmatika alorrak ukitzen ditu. Bultmannek Itun Berriaren mitoak soiltzeari ekin zion: Jesusen bizitza eta heriotza bakarrik hartu zituen gertaera historikotzat. Jesusen mirariak, berpiztea, Izpiritu Santuaren etorrera eta abar arbuiatu egin zituen. Bultmannen iritziz, Heideggerren azterketak zekarren Itun Berria eta kristau fedea aztertzeko ikusmolde egokia, Jainkoaganako fedea duelarik gizonak salbabide bakarra. Zenbait lan: Tradizio sipnotikoaren historia (1921), Joanen Ebanjelioa (1941), Itun Berriaren Teologia (1953).\nWiefelstede, 1884ko abuztuaren 20a\nMarburg, 1976ko uztailaren 30a (91 urte)\nErnst Käsemann (en)\nGerhard Ebeling (en)\nHans Conzelmann (en)\nErnst Fuchs (en)\nteologoa, unibertsitateko irakaslea eta filosofoa\nWrocław eta Marburg\nThe New Testament and Mythology (en)\nLiberal Christianity (en)\nAzken aldaketa 24 urtarrila 2018(e)an, 16:44(e)tan\nOrriaren azken aldaketa: 24 urtarrila 2018, 16:44.


Sakanako mintzakide: Heldu da ipuin lehiaketa!!!!!\nHeldu da ipuin lehiaketa!!!!!\nEUSKALTEGIETAKO IKASLEEI ZUZENDUTAKO IPUIN LEHIAKETA 2011\n4 maila ditu lehiaketak: 1. mailan B1 maila arteko ikasleek har dezakete parte. 2. mailan, berriz, B2 maila arteko ikasleek. 3. mailan C1 maila arteko ikasleendako da. 4. maila lehiaketara aurkeztutako ipuinen audioendako da. Mintzakide programako parte-hartzaileek duten ezagutzaren pareko mailan parte hartuko dute. Horretarako propio azaldu beharko dute.\n1. mailan, banaka edo taldeka, egile bakoitzak nahi beste testu aurkez ditzake. 2. mailan lanak banakoenak eta, gehienez ere, hirukoteenak izanen dira. 3. mailan lanak banakoenak eta, gehienez ere, hirukoteenak izanen dira, baina bakarkako lanen kasuan laguntzaileak onartuko dira grabazioa egiterako orduan. Lanen luzera norberaren esku dago.\nIpuin bakoitzaren bi kopia (bakarra, audio grabaketen kasuan) aurkeztuko dira lehiaketara. Ipuina gutun-azal itxi baten barruan sarturik aurkeztuko da izenorde batez sinatua. Gutun azalaren barruan beste gutun-azal itxi bat sartuko da. Bertan egileak bere datuak eman beharko ditu: izen-abizenak, telefonoa, helbidea eta ikasketa-maila. Lanak internet bidez ere bidal daitezke (egileen datuekin batera) euskara@sakana-mank.com helbidera. Pdf formatuan egon behar dute eta ezin dituzte 5 mega baino gehiago izan.\nLanak apirilaren 30era arte aurkez daitezke Itsasi euskaltegian edota Sakanako Mankomunitatean.\nLehiaketan parte hartzeak berarekin oinarriak onartzea dakar.\nBierrik fundaziokoei, eskerrik asko-asko!!!!\nGaztelaniaz dago baina..\nIRURTZUNGO ESKOLAN D EREDUA GORA ETA GORA\nETBn euskaldunak erderaz ez aritzearen alde 2.400d...\nGogoan al duzue ipuinena?\nTestu Bazkaren otsaileko saioa.\nKORRIKA 17 "Euskalakari" -Gose-\nEusko Jaurlaritzak, Topaguneak, AEK-k eta Aztiker...\nIaz egin zen ikerketaren emaitzen aurkezpena


Arte eta historia herrialde - Saint-Jean-de-Luz\nDonibane Lohizune eta Ziburuko itsasbazterreko Sindikatuak kudeatua, Arte eta Historia Herrialdeak ondarearen urteko bisita egitaraua antolatzen du. Memento berean, arkitekturaren eta ondarearen interpretazio Zentroari hartuko duen Errekoletoen erdiuharteko komentua zaharberritzeko eta hedatzeko lanean ari da.\nDonibane Lohizune eta Ziburu, arte eta historia herrialde\n© Jean-Baptiste Sorin – Pays basque Drone\nDenentzako deskubritzeko egitaraua\nArte eta Historia Herrialdearen deskubritzeko egitarauak – telekargatzekoa –, itsasbazterreko ondarezko gune enblematikoetako ateak pusatzera eta hauen historia deskubritzera gonbidatzen ditu kuriosak.\nUrte osoan zehar, onetsiriko hizlari gida talde batek ibilbide artistikoak, bisita komentatuak eta tailer pedagogikoak kudeatzen ditu.\nArkitekturaren eta ondarearen interpretazio Zentroa\nErrekoletoen erdiuharteko komentuan kokatua izanen den arkitekturaren eta ondarearen interpretazio Zentroaren sortzearekin, Arte eta Historia Herrialdea lurraldearentzako garrantzia handia duen proiektu batean engaiatu da. Zaharberritze historikoa eta sorkuntza garaikidea bateratzen dituen proiektu horrek 250 m²-ko erakusketa gelak eskainiko ditu. Bestalde, Errekoletoen kaperak kultura gela bat ukanen du.\nEszenografia ludiko eta interaktibo batek itsasbazterraren abentura handia kontatuko du. Haren aldi baterako erakusketa gelari eta publikoentzako tailerrei esker, muntadurak urteko egitarau osoa proposatuko du.\n2016ko otsailaren 26an Arte eta Historia Herrialdea hitzarmena partaide desberdinek izenpetu zuten: Estatuak, Donibane Lohizune eta Ziburuko itsasbazterreko Sindikatu mistoak eta Donibane Lohizune eta Ziburuko herriko etxeek\nLabel horren eskuratzea, bi udalek aspalditik abian emana duten ondareari balioa emateko politikaren akuilatzaile izan da. Bi herriek, sorkuntzaren, arkitekturazko kalitatearen eta bizi ingurumenaren aitortza, kontserbazio, bitartekaritza eta sustengurako desmartxan aktiboki parte hartzen dute.\n© Raphaëlle Connesson\nDonibane Lohizune eta Ziburuko itsasbazterreko Sindikatua\nBitartekaritzen egitaraua kontsultatu – (nouvelle fenêtre) – 2 MB – pdf\n2020-2021eko hezkuntza gida kontsulta ezazu – (nouvelle fenêtre) – 1 MB – pdf\nArte eta Historia hiria – (nouvelle fenêtre)


Akismet Privacy Policies – WordPress plugina | WordPress.org Euskara\nInpsyde GmbH-(e)n arabera\nbossgos 2020(e)ko maiatzaren 22(a)\njalegara777 2020(e)ko maiatzaren 1(a)\nreal68er 2016(e)ko irailaren 12(a)\n“Akismet Privacy Policies” software librea da. Ondoko pertsonek egin dizkiote ekarpenak plugin honi.\nAkismet Privacy Policies 3 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez Akismet Privacy Policies zure hizkuntzara.\nChinese (China), English (US), German, eta Spanish (Spain).


Literatur Emailuak » 2007 » Apirila\nGernikako bonbardaketa: Eta idatziko dute\nKronikatik eta fikziotik, Euskal Herritik bertatik eta atzerritik abiatuta, Gernikako bonbardaketak literaturaren arbuioa ere izan du 70 urteotan.\nLa Petite Gironde aldizkariko George Berniard kazetariari Gernika sarraskitu berria erakustera joana, 1937ko apirilaren 29an atxilotu zuten Esteban Urkiaga Lauaxeta, orain 70 urte. Euzko Gudarosteko komandantea, EAJren militante aritua, Eguna egunkariko erredaktorea, olerkari ezaguna zen Lauaxeta 1937an. Eta horretan eragin nagusia izan zuen, duda barik, 1931ko udazkenean argitaratu zuen lanak, Bide barrijak olerki liburuak. Liburu horretan kaleratu zen Maitale kutuna poemagatik lehendik ere ezaguna —1930eko Errenteriako Olerti Egunean garaile suertatu zen poema—, astinaldi ederra ekarri zion Bide barrijak liburuaren argitalpenak euskal kultura eta, bereziki, literatur munduari. Izenburutik beretik proposamen argia zekarren liburuak, fundazionala izateko asmoa zuen sortze beretik, euskal poemagintzara ekarri nahi izan baitzituen gure literaturak artean oso juxtuan ezagutzen zituen forma eta edukiak, eta euskara bera ere molde berrietara egokitzeko ahalegina zekarren. 1931ko azaroan Verdes Atxirika inprimategian argitaratua, segidan kritika-soka luze, zalapartatsu eta emankorra ekarri zuen —hemen eskaintzen dizugu—, 1932. urteko uda arte iraun zuena. (gehiago…)\n“Gernika, orrialdeotan boza eta garraisia ipini dugun guztiok ez ginen han izan; ezta Durangon ez eta Bilbon; halaber, ez genuen denok ezagutu frenteko trintxeretako berunen odola; etxetako sua eta gaziaren oinazea. Hala eta guztiz ere memoriaren zauritik isuritako testigantza baino gehiago da hogeigarren zenbaki honekin dakarguna” idatzita aurkeztu zuten 1987an Susa aldizkariaren 20. zenbakia. Gernika hartu zuten idazteko arrazoi hainbat idazlek. 50 urte betetzen ziren 1937ko apirilaren 26an Gernika bonbardatu zutenetik. Poemak, narrazioak, antzerkia, euskarara ekarritako testuak bildu zituzten orduan, Susa inguruko 20 firma ezberdinek. Sarean osorik irakurriko dituzu ordukoak.\nJon Arano Bileterik gabe\nBileterik gabe poemarioarekin plazaratu zen 1985ean Jon Mikel Arano. Bileterik gabe, apika, baina esateko gauza askorekin. Ahots indartsua, sujerentea, freskoa zekarren, Malezia sorta (Susa, 1990) bere poema liburuetan berretsi zuena. “Heriotza baina harago/ sugeak bizirik dirau / nerbioak esnatzen zaizkio, / era honetara, ez alferrik!, / maite zaitut gogoan ez / zaitudanean ere, / idazten dizut zoritxarreko, / ezin lortu askamina.” Zoritxarrez ez, zorionez idatzi idazten du. Irakur ezazu Bileterik gabe.\nApi 22 07\nAlex Robinson: Super-eroriak\nNobela grafikoaren alorrean azken urteotan nabarmendu den sortzaile garrantzitsuenetakoa da Alex Robinson (New York, AEB, 1969). Bere pertsonaiek arrakasta dute helburu, baina gutxi dute super heroitik.\nApi 19 07\nKaxa huts bat, Beñat Sarasola\nZolitasun eta indar espresibo berezia dute Beñat Sarasolaren poemek. Ozar eta jostaria batzuetan, arraitasun sotilekoa besteetan, kitzikaria gehienetan. Kaxa huts bat du izenburua Beñat Sarasolaren (1984, Donostia) lehen liburuak, eta Xabier Gantzarain lagun duela aurkeztuko du bihar apirilak 20 (ostirala) 11:00etan Donostiako Udal Liburutegiko Sotoan. Kaxa ziztrin batean kabitzen ahal diren gauza eta auzien bilduma erakutsi digu, ironiaz eta zirtoz gerturik.\nApi 15 07\nSandro Penna: Amodioaren poeta\nIheskor eta sinplea: bere poesia. Bizi poza eta malenkonia: bere poesian. Biak ala biak uztartzen dira Sandro Pennaren (Perugia, Italia, 1906-Erroma, 1977) poema laburretan. Hil zela hiru hamarkada bete direnean, Lumen argitaletxeak “Croce e delizia” eta “Stranezze” argitaratu ditu, gaztelaniaz, bilduma bakar batean.\nApi 11 07\nJacques Prevert hil zela 30 urte\nDuela 30 urte, 1977ko apirilaren 11n, hil zen Jacques Prevert, XX. mendeko Frantziako idazle handietarik bat. Surrealisten mugimenduan aritua, Raymond Queneau, Louis Aragon, Yves Tanguy eta Marcel Duhamelekin, haiengandik urrundu eta antzerki eta zinemagintzan jardun zuen. Paroles bere lanak literatur mundua astindu zuen. Herri hizkerara hurbildutako poemak, irudi eta umore surrealistak, eta hitz jokoak… Poetaz gain, gidoigilea ere izan zen, eta hala filmetarako nola antzerki taldeentzat gidoigile eta eszenografo lanak ere egin zituen. Frantziako XX. mendeko kantaririk esanguratsuenek, bestalde, abestu dituzte bere kantu eta poemak. Ez da maizegi euskaratu haren poesia; argitaratu ez, bederen. Kantagintzarekin lotuta ageri zaigu pare bat aldiz: Julen Lekuonak Hosto hilak ospetsua euskaratu zuen, eta berriki Joseba Tapiak argitaratu du Koldo Izagirrek euskaratutako Umearen ehiza kantua. Horrez gain, Maiatz aldizkarian agertu ziren Maitasun hau poema, Mayak itzulia, eta Afusilatua, Joseba Sarrionandiak euskaratua. 1990ean, berriz, bere hiru haur poemen zatiak (Ogia, Xoria eta haurra, Ttitta-Purra) kaleratu zituen Herria aldizkariak. Hemen dituzu denak. (gehiago…)\nOmar Nabarroren Egutegi esperimentala\nOmar Nabarroren bigarren poema-liburua, Egutegi esperimentala, konfirmazio bat da. Bere ez-kristautasunetik, literatura eta poesiaren fedean “konfirmatzen” baita Omar Nabarro, poema liburu bikain honekin. Susa argitaletxearekin 1986an kaleratua, sarreran egileak berak dioena adierazpen nahikoa da: “Idatzitako edozertan datza mezu ideologikoa. Poemotan baita. Askok, ostera, ukatu egiten du egia hain sinplea. Poema “zuzenki” politikoa denean “politikotzat” jo eta estigmatizatu egiten dute. “Zuzenki” politikoa ez denean, orduantxe ei da “ez politikoa” eta, beraz, artistikoagoa edo literarioagoa. Kakazaharra!“. Murgil zaitez Egutegi esperimentala honetan.\nApi 08 07\nSamuel Beckett: “Bizi guztian ergelkeria berberak”\nDuela 50 urte taularatu zen lehenengoz Samuel Becketten “Fin de partie” antzerki lana, eta Parisko Pompidou zentroak Becketten lanei eta eraginei buruzko erakusketa antolatu du.\nApi 04 07\nAitxus Iñarraren Hirustea\n“Hitzez, hotsez, /egunerokotasuna / disfrazatu behar dugu. / Hitzez, hotsez, / mediokritatea ahazteko“. Hitzez eta hotsez betea dago Hirustea (Susa, 1986), Aitxus Iñarraren poema liburua. Baina inola ere ez mediokritatez. Egunerokoaz bai, eta egunerokoa ez ezik betierekoa ere badiren hirustaren hiru hostoen isletatik: heriotza, bizitza, amodioa. Poema motzetan, hitz justuez —zehatzez, alegia— mugitzen da Iñarra sentimenduen zelaian. Osorik irakur dezakezu Hirustea.\nApi 01 07\nEuskal Esnalearen mendeurrena\nGaur ehun urte sortu zen Euskal Esnalea bazkuna, 1907ko apirilaren lehenean. Bazkunak, 1908an, Arturo Kanpion zuzendari eta Gregorio Mujika arduradun zituela, izen bereko aldizkaria kaleratu zuen. Garai hartako idazle garrantzitsuenetako zenbaitek “Euskal Esnalea”-n argitaratu zituzten euren lanak.


Itziar Usandizaga - Komunitatea - Goiena.eus\nBerriro ere, urtero bezala, egunero bezala, emakume guztien eskubideak aldarrikatzera gatoz.\nOtsailaren 22a: soldata berdintasunaren aldeko Europako Eguna\nots 26 Bergara\nAsteartean, gizonen eta emakumeen arteko berdintasunaren aldeko Europako Eguna izan zen. Pentsiodunok egun hau bideratu genuen soldata bat jasotzeko orduan gizonen eta emakumeen arteko sistema desb...\nUrtarrilaren 15ean, Euskal Herriko pentsiodunen laugarren urteurrena ospatzeko manifestazioak egingo dira lau hiriburuetan eta Eibarren. Urte hauetan milaka eta milaka pentsiodun kalean izan gara. ...\n2021 aza 20 Bergara\nUrriaren 1a: Pertsona Nagusien Nazioarteko Eguna\n2021 ira 26 Bergara\nAdinekoak eskubide osoko herritarrak gara. Adinarekin ez ditugu galdu behar eskubideak.\nEskerrik asko, Debagoiena!\n2021 eka 04 Bergara\nEskerrik asko, Bizikleta Martxari ongietorria egiteagatik.\n2021 mar 07 Bergara\nEmakume pentsiodunok, 2021eko Martxoaren 8an, berretsi egingo ditugu guztiontzat duinak, bidezkoak eta nahikoak diren pentsioak eta pentsio publikoen sistema publikoaren aldeko apustua. Hiru urte b...\n2020 aza 21 Bergara\n2020 ira 05 Bergara\nBadira hilabete batzuk jubilatuok eta pentsiodunok gure aldarria kalera ateratzen hasi ginenetik. Hala nola pentsio publiko duinak, gutxienezko pentsioa 1.080 euro, gizarte segurantza propioa, osas...\n2020 mar 06 Bergara


Irakasle gela | DORDOKA Haur Eskola\nIkastola honetan, hain zuzen dordoka haur eskolaren buztanean, irakasleen gela aurki daiteke. Bertan, bi txoko ezberdin ikus daitezke; bilerak egiteko txokoa eta kafetegi txokoa. Honetaz gain beste elementu batzuk ere ikus daitezke; adibidez, armairuak eta irakasleak egoteko mahaiak.\nSartu eta berehala, irakasleek pertxa batzuk izango dituzte eskuin aldean, beraien arropa edo berokiak bertan jartzeko aukera izateko. Horrela txukunago mantenduko delarik irakasle gela.\nSartu eta ezker aldean berriz, kortxo bat izango dute bertan, bilerak noiz diren, edo zer ohar dagoen … ipintzeko balioko duena. Baliagarria izango da, egunean zer ohar edo egiteko dituzten gogoratzeko. Honen bitartez zailagoa izango baita gauzaz ahaztea.\nBeraien ondoan bai ezkerrean eta bai eskuinean hainbat armairu ikus daitezke. Hauek, irakasleen gauzak sartzeko edota beste datu edo informazioak gordetzeko erabiliko da. Hau zertarako? Irakasle gela txukun mantentzeko eta baita beraiek ordenatuago izateko eta datuak non dituzten jakiteko. Hauek, bai bertikalean eta bai horizontalean 5 balda izango dituzte, bakoitzarentzat gutxienez balda bat osatzen delarik. Hauek ere esan dugun bezala bi aldetan egongo dira, irakasle bakoitza segun eta zer aldetan dagoen, eskuinean edo ezkerrean, bakoitzak bere aldean izango du aukera bere gauzak, koadernoak … sartzeko. Horrela erosoago izango baita denentzat.\nGelaren erdi aldean beraientzako mahaia aurkitzen da. Mahaia erdian jarri dugu,horrela alde guztietan tokia dagoelako irakasleak egoteko eta beraien artean hobeto antolatuago egongo direlako. Hemen bakoitzak ordenagailu bat izango du. Bertan beraien gauzak egiteko eta beraien ikasleen datuak edukitzeko eta sartzeko. Hau oso erabilgarria izango da, ordenagailuan dena eskura izango dutelako edozein momentutan.\nAurrera jarraitzen badugu, gelaren ezker aldean kafetera bat aurkitu dugu eta eskuin aldean berriz sofa batzuk lasai egoteko edota deskantsatzeko, adibidez kafe bat hartzen duzun bitartean. Bi hauek amaiera aldean jarri ditugu normalean irakasleak lanean egoten direlako deskantsatzen baino, eta beraz aproposagoa iruditu zaigu bai armairuak eta bai irakasleen mahaia lehenago jartzea. Kafetera bat jartzea erabaki dugu, askotan burua beste leku batera nahi dugunean ondo etortzen delako kafe bat hartzea, baita nekatuta zaudenean ere. Eta honen eskuinean esan dugun bezala, txoko bat egongo da, non bertan lasaitasun osoz egoteko aukera egongo den. Bertan deskantsatzeko edota beste irakasleekin egoteko aukera edukiko genuke. Hemen bi sofa egongo dira kuxinekin, honek armonia lasai emango diolarik txokoari.\nEta azkenik, dordoka haur eskolaren buztanaren bukaeran irakasleen bilerak egiteko txoko bat dago. Hau bukaeran zergatik? Nahiz eta badakigun irakasleek nahiko bilera izaten dituztela, denbora gehiago ematen dute beraien gauzak egiten eta beraien lan txokoan lan egiten, beraz arrazoi horrexegatik jarri dugu amaieran. Txoko honetan hainbat aulki eta mahai handi bat aurkituko dugu. Mahai handia esaterakoan, irakasle guztiak sartzeko adinakoa izatea esan nahi dugu. Hemen ordenagailu bat ere egongo da, bertan bileretan aipatzen diren gauzak edota datuak ikusi ahal izateko.Arbel bat ere egongo da. Bertan aurkezten ari denak edo zerbait erakutsi behar bada erabilgarria izango baita.


2006ko maiatza. Kontzentrazioa genero indarkeriaren aurka. — Portuigualdad - Igualdad de Oportunidades entre mujeres y hombres de Portugalete\nHemen zaude: Hasiera → Berriak → 2006ko maiatza. Kontzentrazioa genero indarkeriaren aurka.\nAukera berdintasunaren aldeko Portugaleteko Batzorde Mistoak dei egin die herriko emakume eta gizon guztiei maiatzaren 3ean, asteazkena, 12:00etan, Solar plazan, 5 minutuko kontzentrazioa egin dezaten. Asmoa da gaitzestea 2006. urtean 15 ekamume hil dituztela beren gizonek.


Joni Ubeda Sustatu.eus - Teknologia albisteak\nNi naiz kaleetan zehar neguko eguzkitan lanera dijoan gizon bakartia.\n"Sorozabaletik Mendiluzera" esker oneko ekitaldia Andoainen\n2014-03-28 : 10:44\nJokin Sorozabal eta Aitor Mendiluze bertsolarien aldeko eskertza ekitaldia aurkeztu dute Andoainen. Solasaldia, eskertza ekitaldia eta bertso afaria antolatu dituzte datorren asterako. Maialen Lujanbio, Millan Telleria, Jon Sarasua, Mikel Mendizabal, Unai Agirre, Loidisaletxe..., bertsotan arituko dira apirilaren 5ean. Txartelak erosteko epea ostiral honetan amaitzen da.\nElkarrizketak: Jokin Sorozabal | Aitor Mendiluze\nEskertza ekitaldiak, jarraian:\n2013-12-17 : 15:54\nFamilia guztiak ez dira berdin\n2013-07-20 : 12:45\nOlaia Andoaingo bederatzi hilabeteko haurrak bi ama ditu, Aran eta Ariane. Ez ohikoa oraindik, baina familia bat da beste askoren artean. Administrazioarekin topo egin dute, ordea.\nAurtengoarekin Rikardo Arregi Kazetaritza Saria XXV. ediziora iritsiko da\n2013-06-05 : 12:31\nSariketa Andoaingo Udalak sustatzen du, eta aurtengo deialdiaren aurkezpenean adierazi bezala, “Euskal herritar guztiok, euskaraz jakin edo ez, guztiok merezi dugu euskarazko kazetaritza prestu eta moderno bat. Eta euskaraz bizi direnek, eta euskaraz bizi nahi dutenek, gainera, eskubidea daukate euskarazko kazetaritza eskura izateko. Eta ez nolanahiko kazetaritza: kazetaritza bikaina, kalitatezkoa nahi dugu”. Andoaingo Udalaren ohar iradokitzailea, Rikardoren hitzaldiaren audioa eta saridun guztien zerrenda, jarraian:\nRamon Saizarbitoria: "Uste dut literaturak esfortzu bat eskatu behar duela"\n2013-06-02 : 11:18\n"Uste dut literaturak esfortzu bat eskatu behar lukeela. Eta gaur egun naturaltasun larregi daukagu beharbada. Gure garaian apalkeria eta hipokresia dezente nabari zitekeen, baina orain naturaltasun gehiegi ikusten da. Eta zilegi da esatea, adibidez, bat Joyce-rekin aspertu egiten dela, 'aspergarria zait eta utzi egiten dut', baina uste dut hori ez dagoela ondo. Lan batzuei, nahiz eta kostata izan, berriz ekin behar zaie. Eta nik banekien Martutenerekin hori gertatuko zitzaidala, lan zaila dela. Baina ezin nuen besterik egin" Adierazpen horiek Andoainen egin zituen asteazken iluntzean Bastero kulturgunean, 111 Akademia Saria jaso berritan.\nRamon Saizarbitoriak "111 Akademiaren Saria" jasoko du gaur Andoainen\n2013-05-29 : 17:15\n111 Akademia irakurleen klubak idazle donostiarra sarituko du Martutene eleberriagatik. Bastero kulturgunean ospatuko da sari-emate ekitaldia, arratsaldeko 19:30ean hasita, eta literaturzale guztientzat irekia izango da.\nAzken ordukoa ohar garrantzitsua: Pirritx, Porrotx eta Marimotots pailazoen emanaldia Urnietan ekainaren 4ra atzeratu da\n2013-05-22 : 15:14\nPailazo baten gaixotasunagatik maiatzaren 22ko saioa bertan behera geratu da; ekainaren 4an saioa eskainiko dute Urnietako Egapen.\nArgazkialdia 2013 Andoainen larunbat honetatik aurrera\n2013-05-16 : 20:38\nEgundoko egitaraua osatu du Trentxiki Argazki Elkarteak, Argazkialdia'13 izenburupean. Egitarauak tailerrak, erakusketak, hitzaldiak eta bestelako ekimenak biltzen ditu, erakustokietan zein kalean garatzeko. Elkarteko kide den Urko Vallejok Aiurriri adierazi dionez, argazkigintza sustatzeaz gain Andoainen herri mailako kultura eta merkataritza ere sustatu nahi dituzte.\n102 urte eta 9 hilabeterekin, Urnietako amonari agur\n2012-11-16 : 10:19\nAurreko larunbatean hil zen Joxepa Aranburu Intxausti, Urnietako amona. Ez zioten horrela deitzen, baina izan ziteeken.\nJoxepa Aranburu Intxausti 1910.2.16. Ezkio–2012.11.10. Urnieta\nUrnieta eta gaikako bilketa\n2012-10-31 : 11:16\nGaikako zabor bilketan Gipuzkoako Urnietan ordezkaritza duten EAJ-PNV, PSE-EE eta Bilduren arteko akordioa hedabideetan hedatzen ari da. Gaur eguerdian, esaterako, udaletxean agerraldi bateratua iragarri dute.


Akuikultura-ustiategietarako kudeaketa-, ordezkapen- eta aholkularitza-zerbitzuei laguntzak - Ekonomiaren Garapena eta Azpiegitura Saila - Euskadi.eus\nAkuikultura-ustiategien guztizko errendimendua eta lehiakortasuna hobetzea, eta haren funtzionamenduaren ingurumen-inpaktu negatiboa gutxitzea, eta ekintza hauetara bideratuta egongo da:\n– Akuikultura-ustiategietako kudeaketa-, ordezkapen- eta aholkularitza-zerbitzuak sortzea.\n– Akuikultura-ustiategietarako aholkularitza tekniko, zientifiko, juridiko, ingurumeneko edo ekonomiko zerbitzuak lortzea.\na) Proiektuaren bideragarritasun teknikoa, 50 puntu gehienez ere.\nb) Proiektuaren interes kolektiboa, gehienez ere 50 puntu.\nHonako hauek izan ahalko dira laguntza hauen onuradun: Akuikultura-ustiategietako kudeaketa-, ordezkapen- eta aholkularitza-zerbitzuak zuzenbide publikoko erakundeak, enpresa txiki edo ertainak eta egun dauden akuikultura-erakundeak, ekoizle-erakundeak eta akuikulturako produktuen ekoizleen erakundeen elkarteak barne.


Txosnak, hobe erbestean | Jendartean\nHasiera » Gizartea » Txosnak, hobe erbestean\nTxosnak, hobe erbestean\nEz, ez naiz Iruñerriko txosnekin UPNk duen fijazioaz ari. Oraingoan, Irunen piztu da polemika: datozen San Martzial jaietan, txosna gunea eta kontzertuak Mosku auzotik Ficobara aldatzea erabaki du udal gobernu taldeak, jai eredu jakin baten alde, jai eredu jakin baten kontra.\nHerriko jaiak herrian egitearen aldeko protesta-kartelak ipini dituzte Irungo kaleetan.\nIrun hiriko bihotzean, giro berezia sortzen da Moskun (arnasgune ere bada sarri), eta haserre daude Udalaren erabakiarekin diru asko galduko duten inguruko tabernariak (auzoa eta auzoko giroa bizirik mantentzeko ezinbestekoak), txosna jarriko duten elkarte eta klubak, eta herriko jaiak herrian ospatu behar direla aldarrikatzen duten herritarrak. José Antonio Santano alkateak erantzun du auzoan egiten ari diren obren erruz, plazak ezin duela hainbeste jende hartu, aurten baino ez dela izango, eta gaiarekin erabilera politikorik ez egiteko, mesedez. Baina:\n1) Benetan da ezinezkoa hamar bat egunez txosnak jartzea plazan, San Martzial Egunean leku bera prest egongo bada alardeetan parte hartuko duten 9.000 lagunak hartzeko? Izan ere, egun horretako ekitaldietarako plaza egokituta egotea kontratuz adostu zuen Udalak obragileekin, ez ordea gainerako egunetan txosnak hartzeko moduan egon dadila plaza.\n2) Benetan ez dago gunerik Mosku inguruan? Edo behintzat hirigunetik kilometrotara Hendaiarekin mugan dagoen Ficoba eraikina baino gertuagokorik?\n3) Benetan ez dago gune egokiagorik, umeentzako barrakak alboan izango dituen eremu itxi eta inpertsonal hori baino?\nFicoba moduko azpiegitura erraldoia ekonomikoki bideragarria izan dadin nolabaiteko erabilera eman beharra ikusi du hainbatek erabakiaren atzean; baita Moskutik festa ateratzeko asmoa, edo asmoa esatea gehitxo bada, gutxienez axolagabekeria, plazak jaietan duen protagonismoa ez galtzeko alternatiba falta. Akordiorako borondaterik ez dagoela ere kritikatu dute ostalari, merkatari eta herri-eragileek (udal gobernuaren ordezkariekin bildu ziren, baina hauek ez dute iritziz aldatu).\nSinadurak, bideoak eta bertsoak\nJaiak Moskun mantentzearen aldeko sinadura bilketa, administrazioan erreklamazio orria aurkezteko kanpaina eta Jaiak Herrian, EZ Ficoban gunea abiatu dute herritarrek. Dagoeneko 2.000 jarraitzaile baino gehiago ditu Facebook-eko guneak eta bideo labur aldarrikatzaile bezain originalak igotzen dituzte irundarrek bertara.\nHona bideo horietako batean kantaturiko bertsoa:\nZergatik horren urrun,\nFestak ez ote dira\nguk gozatzeko ba?\nHarriak altxa eta\neta joan gaitezen\njaiak ez ditugu nahi\nDesobedientzia ere iradoki zuen Manu Goiogana bertsolari irundarrak, hilero Moskun egiten den bertso-saioan:\nKontzertuetan eta txosnetan Moskuko obrak ere hor daude\nbatzen da hainbeste gazte, ze zentzu eta ze helburu?\nMoskun giroa sortzen dutenak Orain kalera txosnak ta jaiak\nurtez urtez, astez aste. ta herrian ze apuru.\nOrain Ficoban jarri nahi dute Baina gazteok Mosku maitatzen\nta Mosku da arau-hauste, eta estimatzen dugu,\nhori onartu behar dugunik beraz duda bat daukat barruan\nbehintzat ez dezaten uste: ez nagoena seguru:\nez gintuzten gu ikusi gura ze egingo dute guk gure kabuz\nba orain entzungo gaituzte. jartzen baldin baditugu?\nHerritarrek egin dituzten bideo laburretako lauren irudiak (“Jaiak Herrian, EZ Fikoban” gunean ikusgai).


Bada etorkizunik narrazio apokaliptikoetatik harago\nLiteratura COVID-19 garaietan\nErrazagoa da fikziozko lanetan munduaren inbasio alienigenak agertzea kapitalismoaren amaiera baino. Edo agian dagoeneko ez? COVID-19aren eraginez gure eguneroko bizitzak pixka bat zientzia-fikziorantz jo duenean, zilegi da galdetzea zer pasako den genero horretako literaturarekin. Sarritan mundu apokaliptikoen irudikapenarekin lotu izan dira mota horretako istorioak. Apokaliptikoak izango ez diren biharko munduez hitz egin dugu, ordea, Arrate Hidalgorekin eta Ixiar Rozasekin.\nGorka Olmok Iban Zalduaren Bisita bat Arma Museora ipuina ilustratu du Zirriborroak eta gero proiektuaren barruan. Goikoa egitasmo horretarako sortutako lanetako baten zatia da.\nBirus bat, ezezaguna, oso kutsakorra, mundu digitalaren erritmoan zabaltzen zena. Inor ez zegoen prest: Paris, Bilbo, Teheran, larrialdi zerbitzuak itota, Madril, Riad, Istanbul, heriotza datuak etengabe pantailetan, Dubai, Buenos Aires, Dakar, alarma egoera. Eta, bat-batean, dena eten zen. Isiltasun metalikoa kaleetan. Bazter oro hutsik, zulo kosmiko batek munduko jende guztia irentsi izan balu bezala. Baina ez: tarteka ikusten zen norbait oinez ehunka pertsona bizi ziren porlanezko bloke mortuen artean, maskaratuta, eskularruak jantzita eta erosketak egiteko poltsa ondo agerian –ez da komeni jendeak pentsatzea kalera atera zarela benetako arrazoirik eduki gabe; seigarrenekoa bizilagun bati irainka hasi zen aurreko astean–. Eta mundu osoko ekonomiak hondoratzen hasi ziren, kapitalismo garaikidearen oinarrietako bat den perpetuum mobile-ak ezin zuelako sinfoniarekin jarraitu nota disonante zaparrada horren erdian. Mugitzea heriotza da. Elkar ukitzea heriotza da. Hitz egiteak kutsatzen du gehien. Ez atera kalera ezinbestekoa ez bada. Adinekoak, kontuz. Haurrak, kontuz. Denak: kontuz. Orain arte bizi izan zareten moduak hil zaitzakete. Aukeratu behar duzue: bizitzari eutsi, ala atzo goizera arte bizitza gisa ulertu duzuen praktika sorta horri. Baina ez, zuek ez duzue ezer aukeratuko, guk aukeratuko dugu eta zuei zer egin behar duzuen agindu. 2020: distopia egi bihurtu den urtea. Gure egunerokoa Black Mirror telesaileko kapitulu sorta bihurtuta –hainbeste, ezen telesail britainiarra promozionatzeko, zenbait herrialdetako autobus geltokietan zera idatzi baitute, irudi baten ordez ispilu bat daukan kartel publizitarioetan: “Black Mirror. Seigarren denboraldia. Zuzenean orain, edonon”–.\nMartxotik aurrerakoa hain izan da espero genezakeenaren mugetatik haraindikoa, gutako askok oraindik ez dugula barneratu gertatu dena. Industria editorialak badaki egoera arraro hori gure buruei esplikatzeko premia daukagula; horregatik hasiko zen COVID-19aren pandemiari buruzko titulu bat bestearen atzetik jaurtitzen, kasik gauzak gertatu baino lehen kontatuz eta aztertuz. Dendetako mahaiak gainezkatu dituzten liburu horietako gehienak saiakera generokoak badira ere, justua da esatea asmamen dosi handiak behar izan direla argitaratzen ari direnak idazteko, koronabirusaren osteko mundua nolakoa izango den aurreikustea bihurtu baita intelligentsiaren kirol gogokoena azkenaldian. Baina pandemia globalak libururen baten antzik izango badu, zientzia fikziozko lanen batena izango da.\nDena aurreikusi omen zuen liburua\nBirusa Europara eta AEBetara iritsi zenean, hedabideetan asko aipatu zen 1981eko eleberri bat, Dean Koontzen The Eyes of Darkness, zeinak kontatzen zuen 2020 inguruan Wuhango laborategi batean garatutako birus batek nola jartzen zuen mundua hankaz gora. “Koronabirusa hitzez hitz aurreikusi zuen liburu” gisa erreskatatu zuten, brotxa lodi samarra erabiliz dena esan behar bada, xehetasunei begiratuz gero liburuaren eta bizitzen ari ginen errealitatearen arteko lotura erraz asko sailka baitzitekeen kointzidentzia gisa, harrigarria, baina ez gehiago. Nondik zetorren, ordea, hainbeste kazetari eta sare sozialetako erabiltzaileren grina liburu profetikoa aurkitzeko? Arrate Hidalgoren ustez, gure inguruan patroiak eta ereduak ikusteko beharra dugu, “errealitateak zentzua izan dezan, minak eta zorigaitzek barne. ‘Norbaitek hauxe idatzi zuen ez dakit noiz eta Wuhanen da!’. Agian lasaigarriagoa da pentsatzea zerbait egiteko gai izan ginela baina ez genuela ezer egin ‘gizakiok birusa garelako’, dena gure kontroletik kanpo dagoela sinistea baino”. Zientzia fikzio queer eta feministan aditua da itzultzaile eta editore hau, eta Bilboko AnsibleFest-en antolatzaileetako bat da –irailean egitekoa zen zientzia fikzio feministari buruzko jaialdiaren hirugarren edizioa, baina egoerak atzerapena behartu du–. Honelako egoeretan fikziozko lanetan zer bilatzen dugun galdetu diogunean, azaldu digu errealitatea istorioen bidez ulertzen dugula. “Batzuek ihes egiteko irakurri dute pandemia honetan; beste batzuek erantzunak aurkitzeko, agian. Baina istorioak, fikzioa, gure izatearen parte dira, eta pandemia batek ez du hori gelditzen”.\nArrate Hidalgo: "Apokalipsia etorkizunean kokatzen duen fikzioak alde batera uzten du maiz apokalipsia mundu honetan bizi dutenen esperientzia"\nHori bai, lehen gutako askok zientzia fikzioa etorkizun urrunetako istorioekin erlazionatzen genuen eta orain, aldiz, bihar goizeko eszenetan irudika dezakegu. “Nire ustez gertatu da orainak eta etorkizunak bat egin dutela askoren gogoan, eta orain etorkizunean bizi garelakoan gaude. Pandemiak etorkizunarekiko ezjakite eta ezegonkortasun handia sortu du norbanakoen artean”, azaldu du Hidalgok. Beraren ustez, ordea, arriskurik larriena birusa heldu aurretik errotuta zegoen sistema kapitalistaren bortizkeria are indartsuago bihurtzea da.\nHemen eta orain, bestelako munduak\nEta kezka horren hariari tiraka, berehala dator galdera: datorren mundua ezagutzen dugun hau baino hobea ez dela izango adierazten duten narratibak zer dira, boterearen diskurtsoa ala bizi dugun garai honen konstatazioa? Biek elkar elikatzen dutela uste du Hidalgok, baina ñabartu du ez dela garaiaren espiritua bakarrik, nagusi den ideologiarena baizik. “Apokalipsia etorkizunean edo beste errealitateetan kokatzen duen fikzioak alde batera uzten du maiz apokalipsia gure mundu honetan bizi dutenen –edo bizitzen ari direnen– esperientzia: herri indigenak, esklabo bihurtutako afrikarrak, berotze globalaren ondorioz haien bizimodu osoa galdu dutenak… Badago ‘apokalipsi’ kontzeptu inperialistari eta eurozentristari aurre egiten dion zientzia fikzioa, zorionez”.\nJosune Urrutiak jarri dizkio irudiak Zirriborroak eta gero proiektuaren barruan Katixa Agirrek idatzitako fabulari.\nIxiar Rozas idazlearen ustez, “badakigu garai oso zailetan gaudela, aurrekaririk ez duen krisi orokor batean, larrialdi klimatikoa erabat barneratu gabe genuenean osasun larrialdia iritsi zaigula, ekozidioak eragiten ari garela, biztanle gehiegi garela munduan… Kontua da ikuspegi horrek ekintza bera blokeatu dezakeela. Paralisia sor dezake. Fikzioak paralisi hori gainditu eta etorkizunak irudikatzeko aukerak ematen dizkigu. Beste etorkizun batzuk eta haietara iristeko bidea irudikatu ahal izateko aukera”. Xede horrekin ekin zioten 2018an “Zirriborroak eta gero” proiektuari Rozasek berak, Arantxa Mendiharatek eta Idoia Zabaletak, Arabako Lasierra herrian dagoen Azala espazioan. Herrialdean martxan dauden alternatiben inbentario bat egin zuten lehenbizi eta, ondoren, hainbat idazleri eskatu diete esperientzia horietako bat aukeratu eta etorkizunean irudika zezala ipuin baten bitartez. Lau ipuin edo fabula ekarri ditu proiektuak oraingoz: Katixa Agirreren Loratze perimetroa –Errekaleor auzo autogestionatua ardatz hartuta–, Iban Zalduaren Bisita bat Arma Museora –Gerrarako Eusko Label Armak plataforma–, Danele Sarriugarteren Zer gertatzen da K herrian ilargi beteko gauetan? –Lumínica Ambiental, argi-kutsaduran espezializatutako bulegoa– eta Karmele Jaioren Eskailerapeko –konfinamendu garaian antolatu diren zaintzarako auzo-sareetatik abiatuta–. Istorio guztiek dute amankomunean galdera bat, Rozasek esplikatu duenez: “Zer gertatuko litzateke egun gure lurraldean lanean dauden alternatiba horiek etorkizunean proiektatu eta zabalduko balira? Nolakoa izango litzateke etorkizuna?”. Idazlearen ustez, “zerbaiten hasiera” dira istoriook: “Etorkizunak imajinatzeko ohar sorta modura ere uler daitezke. Norabideak markatu ditzakete. Alternatibak, berriz, espazio sozial eta kolektibo gisa ulertzen ditugu. Behar batetik sortzen dira, aldaketaren beharra. Ekintzaren bitartez gizarte hobea bilatzen dute, denontzat, hobeto bizi eta hil ahal izateko”.\nEgitasmo honek uztartzen dituen alderdi ugarien artean, Rozasi aipatu diogu arreta deitu digunetako bat: istorioak ez daudela atzerriko megalopolietan girotuta; ea bestelako munduak, mundu hobeak irudikatzeko tokikora itzultzea ezinbestekoa den. “Zirriborroak eta gero”-ri dagokionez, azaldu digu Azala espazioarentzat aukera polita dela Arabako lurraldean lan gehiago egiteko, “erroak botatzeko”. Eta laster, proiektuaren hurrengo fasean, Gipuzkoan ere zabaltzeko asmoa dute. Birtokiratzeaz gain, praktikan jartzen ari diren egiteko moduak ere nabarmendu ditu Rozasek: “Futuribleak deitzen ditugu. Futuriblea topaketa bat da, laborategi moduko bat, non alternatibako kideak, idazlea bera, eta aukeratutako gaian interesa duten pertsonak lanean jartzen ditugun. Dinamika bat aktibatzen da, Idoiak gidatzen du lan hori, joko moduko bat da zeinean etorkizunean proiektatzen dugun alternatiba bera. Joko horretan irudimena eta iruditeria eztandarazten dira, nolabait, denon artean. Komunean jartzen dira imajinarioak. Gero, idazleak saioan parte hartu ondoren, nahi duena egiten du material horrekin, erabil dezake ala ez, inspiratuko dio ala ez. Esperientzia interesgarria da Futuriblea, Azala espazioaren egiteko moduekin zerikusi handia dauka. Azalan idazketarekin esperimentatzeko esperientzia dezente izan ditugu, taldean”. Normalean idazleak bakarrik egiten baitu lan eta, Rozasen ustez, ohitura horretan ere agian badago “hutsune moduko bat”.\nMaite Caballerok ilustratu du Danele Sarriugarteren Zirriborroak eta gero proiektuko ipuina.\nCOVID-19a iritsi aurretik zientzia fikziozko literaturaren “une oso onean geunden” Hidalgoren arabera, “mundu osotik idazten ari denari begira, ikuspuntu queer eta ez mendebaldekoetatik gainera”. Horregatik, momentu honek badu bere arrisku puntua ere: “Espero dut pandemia honek ez ekartzea bakarrik birusei buruzko olatu bat. Badaukagu nahikotxo arazo eta erronka, birus honen eragina gauzatu duen sistema globalaren ondorioz”.\nIxiar Rozas: "Etorkizunean pentsatuz istorio bat eraikitzen duzunean, irudikatuz zein diren horra iristeko urratsak, leku aldatze bat gertatzen da"\nPerspektiba feminista batetik begiratuta fikzio espekulatiboak klabe errealistagoan egindakoaren aldean zer aukera eskaintzen dituen galdetu diogunean, Hidalgok azaldu digu “gure sisteman normaltzat hartzen ditugun generoaren inguruko osagaiak hankaz gora jarri, tokiz aldatu edo guztiz ezabatzen” dituela fikzio espekulatibo feministak. “Fikzio errealistak ezin du hori egin. Beraz, uste dut fikzio espekulatiboak abantaila handia daukala beste gizarte batzuk irudikatzeko gaitasuna lantzeko orduan. Baita ere irudikatutako mundu horietan itxaropena edo gozamena aurkitzeko”, erantsi du. “Hori ere bada aktibismo feminista”.\nRozasen ustez berriz, fikzioaren bidez “aldez aurretik existitzen ez den zerbait irudikatzen duzu. Izan fikzio errealista edo espekulatiboa. Ez dakit aukera gehiago eskaintzen dituen azken honek. Fikzio espekulatiboa erabiltzea alternatiba horiek ikustarazteko modu bat izan daiteke. Eta dikotomiak gainditzekoa”. Izan ere, etorkizuna irudikatzeko modu “ezkor” eta “baikor” hutsetatik harago joateko premia nabarmendu du Rozasek. “Fikzio espekulatiboan beharbada irudimenak gehiago jolasten du iragana, oraina eta etorkizunaren arteko tentsioekin. Posiblearen eta ezinezkoaren arteko tentsioekin. Eta beste modu batzuk posible izango balira? Antolatuko bagina? Eta benetan zabalduko balira? Irudikatu horrelako zabaltze prozesu bat… Galdera asko mugitzen dira hor”.\nGauden honetan, errealitateak –edo honi buruz dugun pertzepzioak behintzat– ez du aukera handirik uzten diferentea den zerbait imajinatzeko; beharbada horregatik dira lehen baino are beharrezkoagoak aukera berriei leihoak irekitzen dizkieten istorioak. “Bizi duguna arrazoiarekin pentsatzen badugu, ezkorrak izatea beste erremediorik ez dugu. Paralisia gainditzeko, ordea, ekintzaren, borondatearen baikortasuna behar dugu”, azaldu du Rozasek. “Eta istorio bat eraikitzen duzunean etorkizunean pentsatuz, pentsatuz zeintzuk diren etorkizun horretara iristeko eman beharreko urratsak, orduan leku aldatze bat gertatzen da”. Bestelako etorkizunak irudikatzen dituzten istorioak leitu bitartean, irakurleek ere desplazamendu hori egiten hasteko aukera izan dezakete eta, beharbada, baita inguratzen dituen errealitate horretan aldatu dezaketenaz pentsatzen hasteko ere.\nKanal hauetan artxibatua: Aktualitatearen Gakoak 2020 | Zientzia-fikziozko literatura | Covid-19ren biharamunari so\n2020-08-02 | Z. Oleaga\nEta hurrengo konfinamenduan, zer?\nAurreko konfinamenduaren digestio politiko, ekonomiko edo emozionala egin gabe gaudela oraindik, uda ostean berriz ere antzeko neurriak ezarriko dizkigutela aurreikusten duten ahotsak gero eta ugariagoak dira. Zer gertatu da martxoa eta ekaina artean alor ekonomikoan, politikoan... [+]\n2020-08-02 | ARGIA\n2020an ikusteko zortzi film gomendagarri\nJarraian ARGIAko erredakzioko kideok gomendatzen dizkizugun zenbait filme.\n2020an ikusteko zortzi telesail gomendagarri\nJarraian ARGIAko erredakzioko kideok gomendatzen dizkizugun zenbait telesail.\n2020-08-02 | Xabier Letona Biteri\nJoan Josep Boch ekonomialariari maiatzean egin genion elkarrizketan berak zioen lagun baten esanetan planetak ez zuela negoziatzen, eta ekonomiaren uzkurtzea bai ala bai etorrriko zela. Geroxeago jakin genuen lagun hori Aretxabala zela. Uztail hasieran aurkeztu zen Sustrai... [+]\n2020an irakurtzeko hamasei liburu gomendagarri\nARGIAko erredakzioko kideok ondoko hamasei liburuak proposatzen dizkizuegu udarako eta udazkenerako.\nKazetaritza, espioitza eta heriotza


«Garrantzitsuena ez da begiekin ikustea; baizik, arimatik behatzea» - Goierriko Hitza : Goierriko Hitza\nLa mirada de Mikel –Mikelen begirada– eleberria argitaratu zenuen urte hasieran.\nNiretzako garrantzitsua da ez soilik ikustea, baizik begiratzea. Ikusi ikusten dugu, baina zenbat denbora eskaintzen diogu behatzeari? Edozein momentu, edozein paisaia, edozein artelan… Mikel itsua da baina bere amaren bidez behatu egiten du.\nAmak Alma du izena, eta almak gaztelaniaz arima esan nahi du. Liburuan sarri errepikatzen da arimarekin behatu behar dela, eta Mikelek Almaren bidez ikusten du. Nahita egindako hitz jokoa da?\nAlmaren izena lagun idazle batek proposatu zidan eta aproposa iruditu zitzaidan. Gainera, ni ere oso introspektiboa naiz eta gustatzen zait barrutik begiratzea. Horregatik diot garrantzitsuena ez dela begiekin ikustea, baizik barrutik, arimatik, behatzea.\nIzenburura Mikel eraman duzu baina Almak ere pisu handia du.\nLiburuaren lehen zatian Alma da protagonista. Bere bidez ezagutuko dugu Mikel. Eta hauei pertsonaiak eta mundu ezberdinak lotzen joango zaizkie: amona Pantxika, Brigitte, Juliette…\nEmakumeen presentzia oso handia da. Ez soilik azken eleberrian, aurrekoetan ere bai.\nEz dut nahita egin. Ni ere emakumea naizelako izango da. Egia da, adibidez, emakume margolariei keinu bat egin diedala. Egon badauden arren ez zaielako horrenbesteko ikusgarritasunik eskaintzen. Baina gizonezkoak ere sartu ditut, eta paper garrantzitsuetan.\nBizitza zaila egokitu zaien pertsonaiak sortzeko joera duzu: Mikel itsua da, Eleonorak hitz egiteko eta bihotzeko arazoak zituen, Izadik amnesia zuen istripu baten ondorioz…\nBizitza gozoa eta garratza da. Gertatzen diren gauzak dira, baina gutxi hitz egiten da. Nik ere nahi baino gutxiago idatzi dut. Baina idatzi dudana enpatiatik egin dut eta irakurleak beraiek sentitzen dutena sentitu dezala.\nBeasainen kokatu duzu.\nHemen bizi naiz eta asko maite dut. Beasainmendi, Usurbe, Murumendi, Igartza… Hemengo ohiturak eta folklorea… Gehiegi sartu gabe baina protagonismoa ere eman nahi izan diot.\nLaugarren lana duzu, hirugarren eleberria. Guztietan sartu dituzu poesiak, abestiak, kolaborazioak… zure marka dira.\nIdazten ari naizela burura etortzen zaizkit irakurritako poesiak, abesti zatiak, pasarteak… ondo egokitzen badira jarri egiten ditut. Jada irakurleek ezagutzen naute eta espero dituzte.\nLetren munduan tokia egiten ari zara.\nOso gustura nago. Irakurleek liburuak eskatu egiten dizkidate eta oso pozgarria da hori. Gainera, batek baino gehiagok esan dit imajinatzeko eta erreflexionatzeko ere balio izan diela, eta horrek asko betetzen nau.\nLiburu hau, bereziki, itsuentzako idatzi nuen. Beraiek ere gozatu dezaten ONCErekin audio-liburu bat aterako dugu. Ametsa da niretzako.\nAhotsak zuk jarriko dituzu?\nItsua den lagun bati liburua irakurri egin nion eta berak proposatu zidan audio-liburuaren formatua. Berak ere esan zidan ahotsak jartzeko, nik idatzi nuenez nik baino hobeto inork ez zuelako egingo, baina ONCEk baditu ahotsa jartzen duten bere aktoreak.


2008-11-03 «San Sebastian ez zuten geziz hil, makilazoka akabatu zuten» | Felix Ibargutxi\nMartin Ansok (Donostia, 1963) Ele zahar ele berri liburua plazaratu du, non aspaldiko leiendak berridatzi dituen, ukitu gaurkotua emanez, eta umorez zipriztinduz. Aurreko Elezaharren bidetik hartan baino askeago jokatu omen du. Kazetaria da eta Gara egunkarian egin du lan aurtengo urtera arte.\nAurreko liburuarekin konparatuta, ikuspegi ezberdin xamarra darabiltzu oraingoan.\nOso ikuspegi ezberdina ez dut uste denik, baina bai askeago ibili naizela, bai leiendak aukeratzean bai haiek tratatzean. Adibidez, bi hiri-leienda sartu ditut, leienda urbanoak esaten zaienak. Eta badira bi leienda sortuak direnak, asmo literarioaz.\nBi leienda urbano ere badaude liburuan. Leienda urbano horietako batzuek oso oinarri zaharra omen dute.\nAskok daukate oinarri zaharra. Leienda horien jatorria sakon ikertu duen bat bada, Jan Harold Runvand, El fabuloso mundo de las leyendas urbanas liburua publikatu duena. Hark esaten duenez, leienda horiek zaharrak dira eta, garaian garaiko elementuak hartuz, egokitzen joaten dira.\nNoiz ekin zenion leiendak biltzeari?\nNik beti-betitik izan ditut gustuko leiendak. Ezingo nuke zehaztu noiz hasi nintzen. Idazten, berriz, ustekabean hasi nintzen. Garako orduko zuzendariak, Mertxe Aizpuruak, esan zidan egunkariaren azken orrialderako ondo etorriko litzatekeela nire kolaborazioa. «Zuk leiendak idatzi, ondo dakizkizun horietakoak», esan zidan. 2002an izan zen, baina askoz lehenagotik nintzen zalea. Ezagutzen nituen gure leienda aspaldiko horiek, baina ez XIX. mendeko autore horiek idatzitakoak.\nBai, hor haustura gertatu zen. XIX. mendean horren sonatuak izandako Arakistain-eta ahazturaren zulora erori ziren XX.ean.\nGipuzkoan, Joan Benantzio Arakistainen kasua oso nabarmena izan zen. Horrek Leyendas vasco-cántabras idatzi zuen. Bere garaiko idazleengan sekulako eragina izan zuen, eta orain galdetzen duzu eta inozk ez daki existitu zenik ere. Beste kasu bat Truebarena. Haren kasua atomikoa da. Euskal Herrian ez ezik, Espainian ere best-seller ikaragarria izan zen, eta gero bide-bazterrean gelditu zen. Etena, nire ustez, Errepublika garaian gertatu zen.\nIdazle leiendazale haiek, idazterakoan, zenbateraino hartu ote zituzten aintzat herri-tradizioak? Ala asmatu egiten zuten erabat?\nHoriek literaturgileak ziren batik bat. Zenbaitetan hartuko zuten aintzat gauza historiko-leiendazkoak. Zeren orduan historia eta leienda ez baitzeuden oso berezita. Adibidez, Arakistainek hiru olatuen leiendaz idatzi zuen; hori tradizioko leienda da, baina berak egiten duen interpretazioa oso bestelakoa da. Beste bat: Ernioko gudua; historigrafian -Garibairenean-eta- agertzen da gudu hori, eta XIX. mendeko idazle leiendazale horiek beste interpretazio bat ematen diote gertaerari.\nSabino Aranaren lan bat ere sartu duzu liburuan.\nBaina bera ez zen leiendista. Libe izeneko leienda horretaz idazteko, baliatu naiz Sabino Aranak idatzitako izenburu bereko liburuaz. 1902an publikatu zuen euskaraz, eta hurrengo urtean gaztelaniaz. Urte horretantxe hil zen. Pertsonaia interesgarria beste bat da, Gertrudis Gomez Avellaneda, euskaldun jatorrikoa, baina kubatarra. Eta Kuban norbait da, aski da Interneten errepara-tzea. Dena dela, ez dut lehengo idazle haiek adarrikatu nahi.\nLiburuan Juan Mari Arzak ere agertzen da, Asturiasen harrapatutako txipiroi erraldoiak direla-eta.\nLuarcako toki batean, han dauzkate sei edo zortzi txipiroi erraldoi, formola ematen duen likido batean kontserbatuta. Eta badirudi Arzakek bisita egin zuela eta esan zuela: «Honek ere izango du bere zaporea». Eta esan zioten: «Hau, horrelako sakoneran bizi delarik, amoniakoz beteta egongo da». Eta Arzakek: «Ez, horrek izango du bere zaporea».\nBeste kontu bat: San Sebastian ez zuten, beraz, geziz hil.\nEz, makilazoka. Diokleziano enperadorea agindu zuen Sebastian geziz jostea. Eta Mauritaniako arkulariak han jardun zuten, geziak bota eta bota. Ez zuten guztiz hil. Han zegoen emakume batek, Irenek, hartu zuen, zaindu eta, gizona berriro bizkortu zenean, han joan zen Dioklezianorengana, esanez kristau bihurtu behar zela. Orduan, enperadoreak, sutan, bertan zeudenei esan zien gizon hori hartu eta bertan hiltzeko. Eta makilazoka akabatu zuten. Hor badago gauza bitxi bat: arkularien patroia omen da San Sebastian; nik ordea, ez dakit zer merezimendu egin ote zuten arkulari haiek. Hori paradoxa! Hau dena kontu jakinoa da; hagiografian azaltzen da.\nZer gai historikori buruz egingo zenuke gustura erreportajea?\nEz dakit... Aspaldi izan nuen ideia bat, eta gainera folio pila idatzi nuen, alegia, Donostian sokamuturra debekatu zutenekoaz. Baina ez naiz gauza izan hura aurrera ateratzeko. Sekulako matxinada gertatu zen eta jende asko eraman zuten kartzelara. XX. mende hasiera-hasieran izan zen. Hori bai dela noizbait gainetik nahiko nukeen gai bat. Gertaera haren azpian gauza asko zeuden. Donostiarrok ez gara canotier sonbreirua eramaten zuten haien ondorengoak. Hemen pobrezia handia zeuden, etxebizitza-arazo larria... Euskalduntasunaren arazoa ere islatzen da istilu hartan: momentu hiriko biztanle ia guztiak euskaldunak ziren, eta elebakarrak. Orduan bukatzen da Donostia, eta hasten da San Sebastián.


HH – Bizitxoko\nHizkuntza hau duela urteak eta urteak sortu zen… Jende gutxik zekien hizkuntza honi buruz, baina pixkanaka pixkanaka zabaltzen joan zen. Zoritxarrez, poztasuna bat-batean desagertu zen. Bazegoen pertsona bat, euskaldunak pozik eta kantari bizitzeko debekua jarri zuena; halere, horrek ez zituen geldiarazi, aurrera jarraitu zuten euskararen bizipoza handitzen! Horrela iritsi gara garena izatera. Familia bat. Zuk euskara ikasi edo euskarari buruz informazioa lortu nahi baduzu, gure webgunera gonbidatzen zaitugu! Hemen bertso, kanta, istorioak entzun eta irakurriko dituzu! Gure euskal proiektuen berri izango duzu! Beasaingo Andramendi ikastolako ikasleak izango gaituzu bidelagun bidaia honetan!\nHaur hezkuntzako haurren proiektuak egongo dira ikusgai atala honetan. Etengabe kolorezko arkatza eskuetan, apala marrazkiz betea, etengabe txokoz txoko mugitzen eta zenbakiak ikasten ari dira pixkanaka. Jokoak eta jolasak, dantzak eta irriparrak girotzen dituzte gela hauek.


«Krioklastismo»: berrikuspenen arteko aldeak - Wikipedia, entziklopedia askea.\n«Krioklastismo»: berrikuspenen arteko aldeak\n12:23, 9 ekaina 2010ko berrikusketa\n90 bytes added , Duela 11 urte\n09:00, 9 ekaina 2010ko berrikusketa (aldatu)\n12:23, 9 ekaina 2010ko berrikusketa (aldatu) (desegin)\n[[image:Abiskorock.JPG|thumb|300px|Ustez krioklastismoak zartatutako haitza ([[Abisko]])]]\n'''Krioklastismoa''', gelifrakzioa ere deitua, uraren izozte-urtze prozesuak eragindako [[meteorizazio]] bat da. ▼\nUra (euri-ura, adibidez) arroka bateko arrakaletan sartu ondoren, eta zeropeko tenperaturen eraginez, izoztu egiten da. Izotzak ur likidoak baino bolumen handiagoa duenez, inguratzen duen arrokari presioa eragiten dio.▼\nUrtze-hanpatze fenomeno honek arrakalaren tamaina handitzen du eta momentu baten buruan, arroka hautsi egiten da.▼\nErosio mota hau mikro eta makro eskalan gertatzen da. Mikrokrioklastismo egoera baten adibide bat [[hareharria]]ren kasua da: Ur molekulak hareharriaren poroetan sartu eta, lehenago aipatutako prozesuaren bidez, harria txikitu egiten da. Fenomeno honek izen berezi bat dauka: [[pikor-disgregazioa]].▼\nMakrogelifrakzioaren kasuan, harri bloke handiak askatzen dira haitzetatik. Fenomeno hau arriskutsua izan daiteke, adibidez, bide baten gainean gertatzen delarik.▼\n▲'''Krioklastismoa''', gelifrakzioa ere deitua, uraren izozte-urtze prozesuak eragindako [[meteorizazio]] bat da.\n▲Ura (euri-ura, adibidez) arroka bateko arrakaletan sartu ondoren, eta zeropeko tenperaturen eraginez, izoztu egiten da. Izotzak ur likidoak baino bolumen handiagoa duenez, inguratzen duen arrokari presioa eragiten dio.\n▲Urtze-hanpatze fenomeno honek arrakalaren tamaina handitzen du eta momentu baten buruan, arroka hautsi egiten da.\n▲Erosio mota hau mikro eta makro eskalan gertatzen da. Mikrokrioklastismo egoera baten adibide bat [[hareharria]]ren kasua da: Ur molekulak hareharriaren poroetan sartu eta, lehenago aipatutako prozesuaren bidez, harria txikitu egiten da. Fenomeno honek izen berezi bat dauka: [[pikor-disgregazioa]].\n▲Makrogelifrakzioaren kasuan, harri bloke handiak askatzen dira haitzetatik. Fenomeno hau arriskutsua izan daiteke, adibidez, bide baten gainean gertatzen delarik.


Euskerabili: DENOK BUKARESTERA\nHogeita hamabost urte eta gero berriro heldu gara Europako finalera. Bizkaia osoa dago aztoratuta, pozaren pozez sinetsi ezinik, eta zoramen honetan bidaia agentziak beterik, final hau ikusteko lekutxoren bat erreserbatzeko. Athleticek egindako zozketan izan ziren zorioneko batzuk sarrera lortzen. Saridunak izan ez zirenak zoroan pare ari dira sarreratxo bat lortu nahian eta zortedun izeneko batzuek egoera aprobetxatzen dute etekina lortzeko, sarreren prezioak bikoiztuz eta hirukoiztuz. Makina bat diru mugitzen ari da egunotan, batzuek oporretarako edo gordetako diru hori gastatuko dute eta beste batzuek, berriz, oporretara joateko beste diru aterako dute.\nBadira egoera hau kritikatzen dutenak, krisi garai hauetan hainbeste diru gastatzea ulertzen ez dutenak. Egia esan, partida ikusteko bidaiako 575 euro gehi sarrerak balio ahal duena gastatzea ez dago edonoren esku eta, halako egoeretan, batek baino gehiagok nahiago luke aberatsa izan. Hala ere, oporrik gabe eta beste gutiziarik gabe geratu beharko banu ere, nahiago nukeen zozketan sarrera bat lortu dutenetako bat izan, eta zuk?\nEtiketak: Athletic, FUTBOLA\nNire senargaiak Manchesterrera joan nahi zuen, baita nik ere; nahiz eta ni futbolzalea izan ez, giroa ikustera joateko gogo handirik neukan, eta gainera kanpora ateratzea ere gustatzen zitzaidan. Orain Bucarestera joatea proposatu dit, baina Transilvania ikustea ez zait hainbeste gustatzen,eta bidaia garestiagoa da, orduan nik argi daukat. Eta bera interneten begiratzen ari da hara joateko hegalaldi merke bat, ezinezkoa da.\nBeharbada interesatzen zaigunari erreparatzen diogu, eta, kasu honetan, diru mordo bat gastatzen dutenei bakarrik begiratzen diegu. Zalantzarik gabe, beste pertsona askok ezin dute horrelakorik egin. Nire ustez, eta tamalgarria da, zerbait larria delako, gakoa da dirua daukatenen eta ez daukatenen arteko aldea gero eta handiagoa dela. Dena den, ikuspuntu baikor batetik begiratuta, argi dago dirua mugitzea komeni zaigula guztioi.


Bizkaiko Foru Aldundiak bat egin du Euskaraldiarekin - Deia\nAzaroaren 20an hasiko da\nBizkaiko Foru Aldundiak bat egin du Euskaraldiarekin\ndeia.eus 01.10.2020 | 18:16\nAzaroaren 20tik abenduaren 4ra ospatuko den Euskaraldiaren aurkezpena. BFA\nAzaroaren 20tik abenduaren 4ra ospatuko den Euskaraldiaren aurkezpena.\nBILBO. Azaroaren 20tik aurrera ospatuko den eta euskara sustatzea helburu duen Euskaraldiaren bigarren edizioarekin bat egin du Bizkaiko Foru Aldundiak. Gainera, bizkaitar guztiei egitasmo horretan parte hartzera gonbidatu ditu.\nBilboko Koral Elkarteko 'Euskeria' abesbatzak Aita Donostiaren 'Zeruan eder ilargia' abestiarekin hasi zen Ibone Bengoetxea Herri Administraziorako eta Erakunde Harremanetarako diputatua buru izan zuen ekitaldia, eta bertan, euskaraz hitz egiteko, partekatzeko eta lan egiteko konpromisoa berretsi zuen Foru Aldundiak.\nIbone Bengoetxeak azaldu zuenez, "guztion ardurea da euskara indartzea, sustatzea, zabaltzea eta zaintzea. Danon ardura da, gutariko bakoitzarena. Gaur alkartu garean entitateetako ordezkariok bat egiten dogu Euskaraldiarekin. Bat egiten dogu, eta gainera Bizkaiko gainontzeko entitateak, eta herritarrak animatu gura doguz eurak be bat egin dagien. Ekitaldi publiko honegaz Bizkaiko herritarrei gonbitea luzatu gura deutsegu, parte hartzera animatu gura doguz. Orain bi urte 80.000 lagunek hartu gendun parte Bizkaian, 16 urtetik gorakoen %8a alegia. Oso datu ona da baina hobetu daikegu zifra hori. Bizkaitarrok euskararen erabilera handitzeko erronkari aurre egin gura deutsogula erakutsiko dogu".\nAtxikimendu ekitaldian 50 bat ordezkari politiko, ekonomiko, sozial eta kultural izan ziren, besteak beste. Hala, Lorea Bilbao Euskara, Kultura eta Kirol diputatua, Ana Otadui Bizkaiko Batzar Nagusietako presidentea eta zenbait erakundetako ordezkariak izan dira bertan: Athletic, Mendifilm, Bizkaiko museoak, Eudel, Euskalit, unibertsitateak, euskaltegiak, BOS, Euskaltzaindia, komunikabideak, arte eszenikoetako pertsona ospetsuak, euskara, merkataritza eta industria arloetako elkarteak eta finantza arloko ordezkariak.\nEuskaraldiaren bigarren edizio honetako berrikuntza gisa, aurtengoan posible da Euskaraldiaren praktika sozialak irauten duen 15 egunetan %100ean euskaraz hitz egiteko konpromisoa hartzen duten enpresetan edo hainbat erakundetan kokaturik dauden talde naturalek ekitaldiarekin bat egitea. Euskararekiko konpromiso hori hartzen duten talde horiei 'arigune' deitzen zaie. Foru Aldundian ehundik gora 'arigune' abian jartze aldera, Foru Aldundian euskararen erabilera sustatzen modu aktiboan diharduten 500 bat langilek parte hartzen dute. Horietako asko eta asko ERAMIAK izeneko foru erakundean euskara normalizatzeko programan murgildurik daude. Langile horietako bik, kolektiboaren ordezkari gisa, "Arigune" figura berri horren irudia ikusarazteko ardura izan dute gaur goizean egindako ekitaldian. Onintza Enbeitak, bere aldetik, 'Ahobizi'ren rola irudikatu du bertso baten bidez eta Eder Aurre diseinatzaileak 'Belarriprest'en rola jokatu du bertatik bertara egindako diseinu baten bidez.\nAdinekoen Nazioarteko Eguna ospatu du Bilboko Udalak.


Zer dira gune bat backlinkatzeko estrategia eraginkorrak?\nWebguneen jabeek link eraikinaren benetako balioa konturatzen den bezain laster, backlinkak lortzeko euren guneak bilatzen dituzte. Loturako estrategia eta metodo ugari daude lineako merkatariaren nahastea eta kalitate eskaseko emaitzak sor ditzake. Hori dela eta, zure enpresa lotura eraikitzeko estrategia egokiak hautatu behar dituzu arretaz eta arretaz ezarri zure webgunera.\nArtikulu hau zure webguneko SEO backlinkak nola baliotsu erakusteko diseinatuta dago eta zeintzuk diren eraikitzeko modurik onena.\nGune bat backlinkatzeko moduak\nLotura arrakastatsua eraikitzeko prozedurak analisi integralarekin hasiko luke. Azterketa honek zer guneak merezi zure hedapena eta zure negozioa garrantzitsuak agertzen erakusteko behar.\nAztertu merkatuaren hobaria argitaletxe potentzialak aurkitzeko\nZure webgunera begira dauden backlinkak kalitate baxuko spammy web orriak agertzen dira gero litekeena da esteka hori zure gunearen ahalegina minik egingo duela eta jarduera iruzurrezko arduratzen ari zaren motoreen bila jartzea. Hori dela eta, lehenik eta behin zehaztu behar duzu zure estekak domeinu jakin batean jarri behar diren edo ez. Webgune baten kalitatea ebaluatzeko, Semalt Webguneen analizatzailea erabil dezakezu. Webgune bati buruzko irudi orokorra sortzeko lagunduko dizu beharrezko metrika guztiak eskain ditzakezu. Gainera, guneen berrikuspena egiteko, ezinbesteko etiketa backlinkak egin ditzakezu. Ohiko do jarraitu estekak pasa link zukua erreferentzien webguneetara eta eman seinaleak webgunearen autoritateari eta konfiantzari buruzko bilaketa motei buruz. Hala ere, argitaletxe batzuek "nofollow" seinaleak inplementatzen dituzte beren orrialdeetan jartzen dituzten backlinketarako. Ez da bilatzen ari zarenik. Hala nola, backlinkak ez dituzu inolako baliorik emango eta denbora eta dirua alferrik galduko dituzu. Nabigatzaile modernoetan inportatutako ikuskatzaileen bidez esteka bat egin behar den ala ez egiaztatu dezakezu.\nIkus ezazu gune autoritarioa\nWebguneen domeinu-aginteen bat egiaztatzeko, Semalt Webguneen analizatzailea ere erabil dezakezu. Domeinu-autoritatea metodo desberdinak ditu, hala nola, PageRank, web orrialde bateko web bisitarien batez bestekoa, webguneen bihurketa-tasa eta atzera egiteko loturak duen kalitatea.\nArgitalpenaren maiztasuna kontuan hartu\nWeb iturri bat bizirik atera daiteke, Erabiltzaileentzat lagungarria izan daitekeen informazio garrantzitsua. Webgune arrakastatsu guztiak eguneratuta edukitzen dituzte eta gutxienez astean behin argitaratu. Beraz, lehendabiziko helburua lortu behar duzu eta, azkenik, izurriteak saihestu.\nEgiaztatu webguneko trafiko bolumena\nOso argi dago trafiko handia duen web iturriak balio gehiago emango dizkizu eguneko bisitari gutxi batzuk dituzten iturriak. Trafiko balioa egiaztatzeko, Semalt Webguneen analizatzaile tresna ere aipatu dezakezu. Ziurtatu egiten duzun gunearen jabea iristeko aurretik Source .


2012ko CAF-Elhuyar Sarietara lanak aurkezteko epea, zabalik urtarrilaren 31ra arte • ZUZEU\nCAF enpresak eta Elhuyar Fundazioak irailean abiarazi zuten aurtengo CAF-Elhuyar sarien prozesua, helburu hauekin: zientziaren eta teknologiaren arloko gaien eta ikerketen euskarazko dibulgazioa eta kazetaritza bultzatzea, saritzea eta aintzatestea. Ohiko atalez gain (dibulgazio-artikulu originalak eta zientzia-kazetaritzako lanak), aurtengoan kategoria berri bat izango dute Sariek: “Zientzia gizartean” sorkuntza-beka. 2013ko urtarrilaren 31ra arte aurkez daitezke lanak.\nBeka berriari dagokionez, zientziaren/teknologiaren eta gizartearen arteko elkarrekintza sustatzen duten proiektuei laguntzea du xede sariketak. Zientifikoak, artistikoak zein soziologikoak izan daitezke proiektuak, eta arlo zientifikoa eta soziala uztartzen saiatu behar dute. Edozein arlo artistiko, soziologiko edo zientifikotako proposamenak onartuko dira sariketan: ikus-entzunezkoak, dantza edo musika ardatz dutenak, esperimentu artistiko sozialak, argazkilaritzakoak, gizartea helburu duten ikerketa zientifikoak, azterketa soziologikoak… Kategoria honetako irabazleak, 5.000 €ko beka jasoko du.\ncafelhuyarsariak.elhuyar.org webgunean dituzue CAF-Elhuyar Sarien oinarriak eta sariketari buruzko informazio guztia.\nNafarroako Gobernuak Euskalerria Irratiari behingoz lizentzia emateko sinadura bilketan ari dira


'Mafalda 50 urte' erakusketa | Donostian ospatuko du 50. urtebetetzea\nMafaldak Donostian ospatuko du 50. urtebetetzea\n"Mafalda 50 urte" erakusketa Okendo kulturgunean ikusgai egongo da, urriaren 18ra arte.\nDonostiak, Okendo kultur etxeak hain zuzen, bere ibilbidearen inguruko erakusketa bat oparituko dio Mafaldari, haren 50. urtebetetzean. Zopa gustuko ez duen ume argentinarraren hitzek gaur egun ere balio dutela erakutsi nahi dute.\n"Mafalda 50 urte" erakusketa urriaren 18ra arte egongo da ikusgai, kulturgunean.\nPublikoak 1964 eta 1973 urteen artean Joaquin Salvador Lavado “Quino”k idatzi eta marrazturiko istorioak ikusiko ditu, zuri-beltzeean. Orduan argitaratu zituen idazleak istorioak, Argentinako egunkarietan.\nEdorta Subijana koordinatzaileak eta Susana Bustero zentroko zuzendariak aurkeztu dute erakusketa. Quinoren, 2014ko Asturiasko Printzearen Komunikazio eta Giza Zientzien sariaren irabazlearen, oniritzia jaso du bildumak.\nGaztelaniaz paratu dituzte Mafaldaren elkarrizketa eta hausnarketak, baina autorea eta pertsonaiak aurkezten dituzten horma-irudietan euskara ere erabili dute. Erakusketa gelan, Argentinak istorioak idatzi zituzten garaian bizi zuen egoeraren berri ere ematen da; militarrek hainbat estatu kolpe jo zituzten orduan.\n"Sei urteko ume baten begiradaren bidez, Quinok orduko gizartearen kezkak erakusten ditu, eta egungo gizon-emakumeek dituztenetatik oso ezberdinak ez direla erakusten du", esan du Subijanak.


EH Bilduk azalpenak eskatu ditu Lantik Foru Enpresan egindako kargu aldaketengatik\nKargu aldaketa Errenta Aitorpenaren kanpainan izandako arazo larriekin loturatik daukan argitu nahi du EH Bilduk\n| 2021-05-10 13:49:00\nGaur goizean EH Bilduk azalpenak eskatu dizkio Aldundiari Lantik Foru enpresan eman diren aldaketengatik. Izan ere, azken orduetan zenbait komunikabidek ezagutzera eman dute Urko Goitia Lantikeko zuzendaria kargugabetu duela Aldundiak eta bere ordez Nerea Martiartu izendatu dutela.\nEH Bilduk zehaztu nahi du aldaketa horiek loturatik ote daukaten Errenta Aitorpenaren kanpainan gertatu diren arazo larriekin lotura daukaten. Horrela ez bada, gardentasunaren izenean, beharrezkoa da Aldundiak zehaztea zer dela eta eman diren aldaketa horiek.\nEtxanobe diputatuaren batzorderatzea\nArantza Urkaregi batzarkideak gogoratu duen bezala Elixabete Etxanobe Iraskunde, Gobernamendu on eta Gardentasunerako diputatuak apirilaren 26an bere sailaren lehentasunak azaldu zituen. «Egun hartan ez zen aurreikusten inolako aldaketarik Lantik-en. Orain esaten dute aldaketa honek ez daukala zerikusirik Errenta Aitorpenaren kanpainan eman diren akats larriekin. Ezinbestekoa da azaltzea zeintzuk izan diren kargugabetzearen arrazoiak. Are gehiago kontuan izanda haiek erabaki dutela sistema hau abian jartzea, nahiz eta herritarrek eta oposioko taldeek proiektu pilotoa abian jartzea eskatu».\nHori dela eta, EH Bilduk Elixabete Etxanobe diputatuaren batzorderatzea eskatu du Batzar Nagusietan Lantiken emandako aldaketen arrazoiak azal ditzan.


EHko pentsamenduaren 15 mendetako historia aztertu du Joxe Azurmendik • ZUZEU\nEHko pentsamenduaren 15 mendetako historia aztertu du Joxe Azurmendik –\nEuskal Herriko pentsamenduaren hamabost mendetako historia aztertu du Joxe Azurmendik bere liburu berrian\nErdi Arotik XX. mende hasiera arteko euskal pentsamendua jasotzen du liburuak.\nUPV/EHUko Joxe Azurmendi Katedraren eta Jakinen arteko elkarlanari esker sortu da Ur-jauzia bilduma. Bertako lehen argitalpena da Azurmendirena.\nLiburua abiapuntu, pentsamenduaz eta kulturaz hitzaldia eskainiko dute Lorea Agirrek, Xabier Eizagirrek, Antonio Casadok eta In?aki Zabaleta Gorrotxategik UPV/EHUren online plataforman.\nEuskal Herriko pentsamenduaren eta eskolen historia arakatzen urteak eman ditu Joxe Azurmendi pentsalariak (Zegama, 1941), han-hemen argitaratutakoa batzen eta aztertzen, eta lan eskerga horren emaitza da UPV/EHUko Joxe Azurmendi Katedraren eta Jakinen elkarlanari esker argitaratu berri den Pentsamenduaren historia Euskal Herrian. Eskolaren eta gogoetaren lana gizaldiz gizaldi liburua.\nErdi Aroan hasi eta XX. mende hasiera arteko pentsalariak eta eskolak aztertu ditu Azurmendik. Liburu argigarria, Antonio Casado da Rocha UPV/EHUko Hedakuntza Zuzendariaren hitzetan: “Badago ezagutzen ez den euskal pentsamendua, eta liburu honek hutsune garrantzitsu bat betetzen du”. Bat dator Lorea Agirre Jakineko zuendaria, “lehen aldiz, Euskal Herrian azken hamabost mendeetan izan diren pentsalarien bilduma egin du Azurmendik”.\nEuskal pentsamenduaren ‘entziklopedia’\n«Azurmendik hamarkadatan zehar taxututako ikerlan aitzindaria dugu esku artean: euskal pentsamenduaren entziklopedia, azken buruan», azaldu du Xabier Eizagirre Jakineko erredakzio buruak eta liburuaren prestatzaileak. «Euskal ekoizpen intelektualaren historia sistematikoaren ernamuina aurkezten du Azurmendik; ehunka eta ehunka pentsalari eta idazle, jakitate esparru guztietan barna: filosofia, politika, zientzia, teknika, historia, zuzenbidea, artea, gizartea, kultura, hizkuntza, medikuntza, ekonomia, literatura, erlijioa… Eta ekoizpen horren garaian garaiko testuinguru historiko, sozial eta kulturala argitzen ere arreta berezia jarriz».\nLiburu honek «gureaz hausnartzen jarraitzeko» abagunea eskaintzen digula azpimarratu du In?aki Zabaleta Gorrotxategik, Pentsamendu Garaikidearen Joxe Azurmendi Katedra proiektuaren koordinatzaileak. «Nazioartekoari hainbeste begiratzen zaion honetan, ezin dugu ahaztu hemen, gurean bertan, nazioarte mailako pentsalari bat dugula [Joxe Azurmendi], zeinek ezin dion ‘etxeko’ izateari utzi –hori garbi du berak–; eta hamaika konparaketa eta hausnarketaren ondoren, bada, euskaldunak guztiz normalak garela erakusten digu, bestelakoen antzeko bertute eta bizio guztiekin». Horregatik, «funtsean, eta ez bakarrik hemen, argi eta garbi erakusten digu berak honakoa: ezinezkoa da ‘gurea’ izatea nahi dugun etorkizun bat irudikatzea – horrek suposatzen duen guztiarekin– orain artean ‘gurea’ zer izan den ezagutu gabe”. Horregatik da hain garrantzitsua Joxe Azurmendiren liburua zein obra, Zabaletaren ustez.\nEzinbestekoa dena, In?aki Zabaletarentzat. «Altxor baten parekoa da Joxeren obra, bai, baina oraindik ez da behar bezala aztertu eta merezi bezainbeste ustiatu. Izan ere, kontua ez da hori behatzea eta erlikia gisa gurtzea –ezta horren egilea jainkotzea ere–, baizik eta hori dena lantzea eta guretzea». Izan ere, Joxe Azurmendiren obra oparoa bezain sakona da: 40 liburu eta 500 artikulu baino gehiago ditu argitaratuak. Eta bere jardunaren hastapenetik izan du Euskal Herriari baliagarri izango zaizkion ideien argibiderako eta zabalkunderako xedea. «Joxeren obra osoa Euskal Herriarekiko bere konpromisoaren emaitza da –bera aktibista bat da, euskal hizkuntzaren, kulturaren eta pentsamenduaren aktibista bat–, eta egiazko intelektual gisa gure herriak nora joan behar duen irudikatzen laguntzen digu».\n2 pentsamendu “EHko pentsamenduaren 15 mendetako historia aztertu du Joxe Azurmendik”-ri buruz\ngarrett 2020-06-14 19:52\nAupa, noiz salgai?\ngarrett 2020-06-16 11:19\nArtikulu bat leku batean bota eta ahaztuta uzteak, erosle potentzial baten galdera zuzenari erantzun gabe, oso komunikazio-politika eskasa jartzen du agerian, eta jarrera komertzial kamutsa. Eta edukazio txarrekoa da.


184 korrikalarik igoko dute Txindoki Bertikala - Lasterketak.eus\n184 korrikalarik igoko dute Txindoki Bertikala\nTxindoki Bertikalean punta puntako lasterkariek hartuko dute parte; puntuagarria izango da proba.\nAste honetako eurien ondoren, Txindokiko bidea lokaztua izango dute Txindoki Bertikaleko lasterkariek. Hala ere, lokatza lokatz, Txindoki gaina ahalik eta lasterren igotzen saiatuko dira 184 lasterkariak.\nLarraitzko langatik aterako dira korrikalariak. 415 metroko altueran hasi eta Txindoki gainera 1346 metrotara ahalik eta azkarren igo beharko dute. 3878 metrotako luzera du ibilbideak eta 931 metrotako desnibela. 10:00etan aterako da lehen parte hartzailea ,30 segundoro aterako dira gainontzekoak. Eguerdiko 14:00etarako azken lasterkariak, Txindoki igotzea espero dute antolatzaileek. Lehenengo aldia denez, denbora errekorrik ez dagoela aipatu digu Txindoki asko ezagutzen duen Patxi Kaminos abaltzisketarrak baina irabazleak 35 minutu inguru beharko dituela aipatu du.\n184 lasterkari izango dira guztira: 11 emakume eta 173 gizon. Hauen artean, Bertikala lasterketetan punta puntan dabiltzanak parte hartuko dute: Didier Zago frantziarra, Fernando Etxegarai berarra, Walter Becerra sestoarra, Hassan Aichaou marokoarra eta Luis Mari Garin alegiarra dira faboritoak. Nesken mailan berriz, Nerea Amilibia izango da faborito nagusia.\nFroga puntuagarria izango da Txindokikoa. Aipatutako korrikalariak, Euskal Herriko kopan aurreneko postuetan dabiltza. Txindoki gaina ahalik eta azkarren zapaltzeko lehia gogorra izango da beraz. Euskal Herriko Bertikalen Kopan, Txindokikoaz gain, Xoxote, Anboto eta Uharte-Arakil-Beraingo igoerek osatzen dute. Lehenengo lasterketa, pasa den maiatzaren 8an burutu zen. Anbotoko frogaren ondoren Txindokikoa izango da. Gero, uztailaren 4ean Azpeitikoa etorriko da,eta Euskal Herriko azkena, irailaren 20ean izango da Uharte Arakilen.Emakume eta gizonezkoen kategorietan lehenengo hirurek dirua jasoko dute sari gisa. Baita, beteranoen mailan lehenengo postua lortzen duen gizonak eta emakumeak ere.


Korrika ispilu - - Goiena.eus\nMikel Arroiabe 2022-04-14 00:00\nAurten ere Korrikak jende ugari mobilizatu du Aretxabaletan eta oso emozionantea izan da. Ez dakit euskara salbatzeko nahikoa izango den, ez dakit kaleko erabileran igoerarik igarriko den, baina argazkia oso polita izan da.\nGure hizkuntzak –eta kultura– bizirik segi dezan nahi badugu, ezkerreko balioetatik egin beharko dugu tira, eta ezkerrak duen balio handiena elkarlana eta elkar-zaintza da. Korrika ere horren erakusle izan da; ez dio axola nork eraman duen lekukoa, garrantzitsuena da Aretxabaletan egin dituen bi kilometro eskasetan hogei pertsonaren artean elkarlanean egin duela aurrera Korrikaren karabanak.\nHogei pertsona horien artean aniztasuna izan da nagusi; dela adina, generoa, lanbidea, jatorria.... Argi dago haurrak aniztasunean heztea dela etorkizun bidezkoago baten oinarria. Era berean, gure kulturak aurrera egin dezan, kanpotik datorrenari gure mundu ikuskera transmititu behar diogu, baina kontuz, berea gutxietsi gabe, galduarazi gabe eta, ahal dela, iritsi zaizkigun kultura berri horietatik guk ere ikasiz.


Larunbata, 2013ko maiatzak 18 - 17:04\nEkitaldiak 232 plazatan antolatu dituzte Herrira-ko kideek, goizetik hasi eta iluntzera arte. Eguraldiaren eraginez ekimen batzuk bertan behera utzi dituzte, baina era askotariko protestak egiten ari dira. '#M18plazara' etiketa darabilte egun osoan ekitaldien berri emateko.\nStorify. Goizeko mobilizazioen irudiak, herriz herriAgiria: Mobilizazioetarako hitzorduak\tIritzia. M18: kontsentsutik ekintza sozialera.\nPedalkadak distantzien aurka\nEAko ordezkariak, biltzarrean. / I. Zabaleta, ARP\nBarañainen egiten ari da biltzarra Eusko Alkartasuna. Krisi ekonomikoa gainditzeko EH Bildu "oinarrizko tresna" izatearen alde egin du Maiorga Ramirezek.\nErkoreka: "Ez dut ulertzen desobedientziarako enplazamenduaren zentzua"\nEusko Jaurlaritzako bozeramaileari eginiko elkarrizketa argitaratuko du bihar BERRIAk. Besteak beste, polizia eredua "positiboa" dela esan du, baina gaineratu du: "Han eta hemen ikutuak egin daitezke".\nJoseba Egibar EAJko legebiltzarkideak esan du Eusko Jaurlaritzak "tresna guztiak prest" izango dituela hezkuntza eskumena babesteko.\nWerten hezkuntza erreforma indarrean jarrita, erlijioko nota kontuan hartuko da\nGrafikoa. Hezkuntza sistemaren egitura, Werten proposamenaren arabera\nBilduma. Bost begirada hezkuntzari\nAnalisia. Garikoitz Goikoetxea: Olio ontziarena\nJaurlaritza "kezkatuta" dago diru bilketa %3,8 jaitsi delako lau hiletan, baina ez du aurreikusten neurri gehiago hartzerik. Langabezia tasaren igoerak errentaren gaineko zerga bilketa %3,4 jaistea eragin du.\nProtestak atzo, Nafarroako Parlamentuaren aurrean. / I. Zabaleta, ARP\nGobernuak izendatuko ditu patronatutako bederatzi kideetatik bost, udalak beste bat eta parlamentuak hiru.\nPernando Barrena eta Amaia Izko, atzo. / J. C. Ruiz, ARP\nErkorekak erantzun du ez dela onargarria Sortuk legea betetzea eta gainerakoei eskatzea kontrakoa egiteko.\nGaroña urtebetez luzatzeko eskatu dute, eta CSNk ezohiko bileran aztertuko du etzi\nUztailaren 6an amaituko zaio zentral nuklearrari jarduteko baimena, baina Nuclenorrek luzapena eskatu du. CSNri txosten bat egiteko eskatu dio Espainiako Gobernuak. CSNk gaia aztertzeko batzar berezi bat egingo du etzi. Talde ekologistek eta Arabako EAJk, EH Bilduk eta PSEk behin betiko ixteko eskatu dute, arriskuez ohartarazita.\nKronologia. Garoñako zentral nuklearraren ibilbidea\nIlara batzuk sortu dira San Mameseko sarbide berrian\nSarbide berriak etzi izango du proba zorrotzena\nBideoa: Errekaldeko auzotarren protesta\nGaurko kirol emaitzak\tPilota Futbola\tGIZARTEA\nDuhalde, atzo, Tolosan. / A. Canellada, ARP\nEñaut Elorrietak Lizarran abiatuko du gaur disko berriaren bira\nAnje Duhaldek atzo eman zuen Tolosan BERRIAren 10. urteurrena ospatzeko kontzertua, Tolosan. Halaber, 'Zertarako Hegoak' antzezlana izango da ikusgai gaur Beran.\nJames Petras (Soziologoa eta idazlea)\n"Protestatik ezin da bizi: programa bat behar da, lidergoa"\nAEBetako pentsaera kritikoaren egile nagusietako bat da; uste du egoera honek ezin duela iraun, eta krak egingo duela.\nOlatu Talkaren aurkezpena. / J. C. Ruiz, ARP\nMilaka artista batera\nMaiatzeko azken asteburuan 25o kultur ekitaldi baino gehiago izango dira Donostiako Olatu Talka 2013an.\nMundu bat ateaz bestalde\nZelula ama enbrionarioak lortuta, oraindik bide asko badago ere egiteko, ate berri bat zabaldu dela zalantzarik ez dute adituek.\nJorge Videla Argentinako diktadorea hil da, kartzelan\n1976tik 1981era egon zen agintaldian, eta 30.000 lagun desagertu ziren tarte horretan. Buenos Airesko espetxeko ziegan hilik topatu dute.\nBi bizi ere ez lirateke aski\nMuseoak, tunelean argi bila\nMuseoaren Nazioarteko Eguna da gaur, eta horren harira hitz egin du BERRIAk hainbat aditurekin. Gogoeta kritikoa eta funtsezko aldaketa baten beharra nabarmendu dute.\nArgazki Press 2013-05-15\nAurrekoa Hurrengoa Betor Hitzaldiak: Haritz Rodriguez\nOndarroako Aske Gunea\nEuskal Kulturgintzaren Transmisioa: Isabel Isazelaia eta Lasarteko Kukuka taldeko kideak\nMigel Mindegiaren elkarrizketa\nTokiko informazioaAiaraldea (Araba-Bizkaia)Alegialdea (Gipuzkoa)Anoetaldea (Gipuzkoa)Azkoitia (Gipuzkoa)Azpeitia (Gipuzkoa)Baztan-BidasoaBeasain (Gipuzkoa)Bermeo (Bizkaia)Beterri (Gipuzkoa)Busturia (Bizkaia)Debagoiena (Gipuzkoa)Deustualdea-Bilbo (Bizkaia)Donostia (Gipuzkoa)Durangaldea (Bizkaia)Elgoibar (Gipuzkoa)Ermua-Mallabia (Bizkaia)Errenteria (Gipuzkoa)Errioxaldea (Araba)Hirinet (Araba)Gautegiz (Bizkaia)Gernikaldea (Bizkaia)Gernika-Lumo (Bizkaia)Getaria (Gipuzkoa)Goierri (Gipuzkoa)Hendaia (Ipar Euskal Herria)Hernani (Gipuzkoa)Ibarraldea (Gipuzkoa)Lasarte-Oria (Gipuzkoa)Lea (Bizkaia)Lea-Artibai eta Mutriku (Bizkaia-Gipuzkoa)Legazpi (Gipuzkoa)Leitzaldea (Nafarroa)Lekeitio (Bizkaia)Lezo (Gipuzkoa)Mahatserria-Bilbo (Bizkaia)Markina-Xemein (Bizkaia)Mutriku (Gipuzkoa)Oarso-Bidasoa (Gipuzkoa-Lapurdi)Oiartzun (Gipuzkoa)Ondarroa(Bizkaia)Ordizia (Gipuzkoa)Orio-Aia (Gipuzkoa)Pasaia (Gipuzkoa)Sakana (Nafarroa)Soraluze (Gipuzkoa)Tolosa (Gipuzkoa)Tolosaldea eta Leitzaldea (Gipuzkoa-Nafarroa)Txorierri (Bizkaia)Uribe Kosta-Erandio (Bizkaia)Urola Kosta (Gipuzkoa)Urretxu-Zumarraga (Gipuzkoa)Usurbil (Gipuzkoa)Villabona-Aiztondo (Gipuzkoa)Zarautz (Gipuzkoa)Zestoa (Gipuzkoa)Zumaia (Gipuzkoa)\tGoiena: San Martin plazak batu ditu goizeko ekitaldi nagusiak\nMaiatzaren 18a, 15:00:28 Aiurri: Jende ugari Herriak antolatutako "M18 Plazara" ekitaldian\nMaiatzaren 18a, 13:32:04 Noaua! astekaria: NOAUA!k ere postua izango du Sagardo Egunean\nMaiatzaren 18a, 13:00:00 Irutxulo: Igeldoko errepidea ireki dute berriro, suhiltzaileek eroritako zuhaitza kendu eta gero\nMaiatzaren 18a, 12:08:58 Tolosaldea: Kaleratzeen aurka, beste larunbat bat\nMaiatzaren 18a, 12:01:46 Hara!\nElkarturik, indar handiagoa\nHedabideen egoera txarraz kezkatuta, Mitjans en Lluita plataforman elkartu dira Kataluniako kazetariak, sektoreak dituen baldintza kaskarren aurka bateratuta protesta egiteko.\n'Euskaraz bizi sano' kanpaina abian da Osakidetzako Bilbo eskualdean\nEuskaraz bizi sano sentsibilizazio kanpaina jarri dute martxan. Eta bideo bat grabatu dute.\nEuskaldunen jatorria ardatz\nEhiztari-biltzaileen garaitik laborari gizartearen garairaino aztertu dute Atlantiar biltzarrean.\nZerrenda osoa »\tPublizitatea\nMusika Spectrum + Black Bug\nDONOSTIA Guardetxean (2013-05-18)\tMusika Iheskide + KOP + Guaka\nBERGARA Txosnagunean (2013-05-18)\tEmaguzu zure inguruko ekitaldien berri\nHainbat abesti-egileren nazioarteko klasikoak euskarara moldatu dira ikuskizun honetan. Harpidedunen Kioskoa\nBastero Kulturgunea Andoain Maiatzak 17, ostirala 20:30 BERRIAK 10 URTE\nLeidor Aretoa Tolosa Maiatzak 17, ostirala 20:30 www.berria.info/berriataldea\nPapereko edizioa Larunbata, 2013ko maiatzak 18\n114 jarduera izango dira EHUren Udako Ikastaroetan\nHilerri huts bihur ez daitezen\nAndres Krakenberger eta Sabino Ormazabal. Argituz giza eskubideen aldeko elkarteko kideak


Tesiker (datu-basea) - Wikipedia, entziklopedia askea.\nTesiker datu-baseak euskaraz argitaratutako doktorego-tesien datuak ematen ditu, baita tesi horien txostenak eskuratzeko aukera ere. Eusko Jaurlaritzako Hizkuntza Politikarako Sailburuordetzaren babesarekin, UEUk 2007an martxan ipini zuen.\nUEUk jasotako datuak Hizkuntza Politikarako Sailburuordetzak eskaintzen ditu bere webgunetik. Etengabeko eguneratzearen ondorioz 2019an guztira 550 doktorego-tesi digitalizatu, eta 2021an 657 eskaintzen zituen, eta urtez urte eguneratzen da.\nUEUren Inguma Euskal Komunitate Zientifikoaren datu-basearen arabera, 1976tik 2019ra bitarte 763 tesi idatzi ziren euskaraz eta horietako 550 ziren Tesiker egitasmoan. Falta diren lanak biltzen jarraitzen dute.\n↑ «Tesiker. euskarazko tesien datu-basea. Sarrera» www.euskadi.eus (UEU eta EJko HPS) 2011-10-04 (Noiz kontsultatua: 2019-03-11).\n↑ Labaka, Saioa. (2009-07-19). «Doktorego-tesiak sarean irakurtzeko» Argia (Noiz kontsultatua: 2019-03-12).\n↑ «UEUk Euskal Unibertsitatearen proiektuaren garapenean sakonduko du» El Diario Vasco 2007-02-25 (Noiz kontsultatua: 2019-03-12).\n↑ «Euskarazko doktorego tesi guztiak bildu nahi dituzte Tesiker atarian» Euskal Irrati Telebista 2019-12-12 (Noiz kontsultatua: 2019-12-16).\n↑ «Euskaraz irakurritako doktorego-tesiak :: Inguma - Euskal komunitate zientifikoaren datu-basea» www.inguma.eus (UEU) (Noiz kontsultatua: 2019-03-11).\n↑ «Euskaraz idatzitako tesien bila dabil Tesiker — Unibertsitatea.Net» www.unibertsitatea.net (Noiz kontsultatua: 2019-03-11).\nInguma, Euskal komunitate zientifikoaren datu-basea.\nBuruxkak datu-basea. UEUren Liburutegi Digitala.\nApunteen Otarrea, unibertsitateko apunteak\nIñaki Alegria, bere tesian Xuxen zuzentzailea sortu zuen Miriam Urkiarekin.\nMiriam Urkia , bere tesian Xuxen zuzentzailea sortu zuen Iñaki Alegriarekin.\nTesiker zerbitzuaren webgunea\nOrriaren azken aldaketa: 25 maiatza 2022, 09:26.


kritiken hemeroteka » Bultzi-leiotik\nTrenen abiadura / Luis Garde / Pamiela, 2014\nBultzi-leiotik Igor Estankona / Argia, 2014-03-02\nTrenen abiadura irakurri eta Unplugged (Kutxa Fundazioa, 2009) etorri zait gogora ezinbestean. Iritsi ezin gaitezkeen eremuak esploratzeko baliabidetzat erabili zuen poesia Luis Gardek orduko hartan. Argiako orrialdeotan irizten genion “bizitza modernoaren gailu, presa eta hustasun guztiak azaleratzen” zituela, baina betiko galdera zaharrak pausatuz finean: norantz goaz? Ze zulotan galtzen da galtzen dena? Tristeziaren zauriak zelan senda daitezke?\nOraingoan ere gauzak ulertzeko asmoz atera da bidaian poeta, eta esku-hutsik itzuli da. Itzuleran bere barne-paisaia baino ezin izan digu ekarri bueltan. Gugan dago bidaia, dena doa mudatuz trenak aurrera egin ahala. Treneko leihoek, gainera, norbere isla dute itzultzen.\nBi zatitan ebazten den ariketa da Trenen abiadura ia-ia monolitiko honetan opatu zaiguna. Lehen poemak Paul Valériren aipua du abiapuntu, zeinaren arabera “gizakiak gaur ez zukeen poesia asmatuko”. Gauzak labur eta efimeroak direla esateko beste modu bat da. Poesia asmakizun delikatua da, gu geu pentsamendu huts.\nBigarren poeman YouTubeko pantailatxoan tren transiberiarra zelan igarotzen den ari da ikusten idazlea, bera Veneziara bidean doan bitartean: “Veneziako kalezulo batean errailetatik irtenda/ lasterka zihoan neska ezezagun hura./ Nire Tristetiaren ondorengo loaldian/ amesgaiztoren batean galdutako neska izutu harekin/ harat-honat korrika ibili nintzen”.\nSartu-irtenak egiten ditu Gardek imajinaziotik errealitatera. Batzuetan bera ez da inor, eta beste batzuetan dena hartzen du, guztiak dirudi bere amets eta paradoxa. Liburua bera halako gertagaitz eder batekin bukatzen da, non urrun eta urrunago doazen tren siberiarra eta Venetokoa, urrun eta urrunago gorputzak, bihotzak, gero eta bakartiago idazlea bera ere… Bidaia sinbolikoan Garde urtu egiten da, bidaian joan zena handik aldatuta itzuli da, besteen oinazea ezagutu du. “Nork bere minaren izerdian/ blaitzen du inguruko jendea”.\nLiburuak detaile politak ditu, eternitatearen inguruko ariketa txalogarria da. Ez ditut ondo ulertu ostera sobietar sistemaren inguruko zenbait adornu, eta iruditzen zaizkit hutsalak hainbat gogoeta metaliterario. Konprimitu beharrean eta triki-traka erraztu, galdu bezala egiten da idazlea helburu garbirik gabe, ez estetikorik ez adierazpidezkorik, eta halakoetan melenga gertatzen da. Intelektualizazio gehiegizkoa, ausaz.


Jōmon Aroa - Wikipedia, entziklopedia askea.\nJōmon Aroa (K. a. X. mendea-K. a. 300)\nYayoi Aroa (K. a. 300-K. o. 250)\nKofun Aroa (250-538)\nAsuka Aroa (538-710)\nNara Aroa (710-794)\nHeian Aroa (794-1185)\nKamakura Aroa (1185-1333)\nMuromachi Aroa (1336-1573)\nAzuchi–Momoyama Aroa (1568–1603)\nEdo Aroa (1603-1868)\nTaishō Aroa (1912-1926)\nShōwa Aroa (1926-1989)\nHeisei Aroa (1989-gaur egun)\nJōmon Aro goiztiarreko ontzia (K.a. 10.000-K.a. 8.000, munduko ontzirik antzinakoena. Tokioko Museo Nazionala\nJōmon Aroa (japonieraz: 縄文時代, Jōmon-jidai?) , Japonian duela 12.000 urte inguru hasi zen aro historiko bat izan zen. Gutxi gora-behera 10.000 urte iraun zuen, K.a. XII. milurtekotik K.a. III. mende ingururaino.\nJōmon izenak zeramiken azaleretan ikus daitezkeen "soka" inprimaketak izendatzen ditu.\nAro hau, geologia historikoaren arabera, Pleistozeno amaieratik Holozeno hasieraraino garatu zen Japonian, eta, munduaren historian, Mesolito (edo Paleolito amaieratik) garaitik Neolitorainoko garairaino doan tarteari dagokio, Harri Aroan. Aipatu behar da zeramikaren aurkikuntza eta "etxebizitza-lubaki" deritzotenen garapena (竪穴住居) (hau da, sakon zulatutako solairuak dituzten etxebizitzak) beste fenomeno kultural batzuen artean.\nTokiko aldaerak onartu arren, Jōmon kulturak antzeko patroiak mantendu zituen uharte guztietan, Hokkaidotik Okinawara. Bere oinarri ekonomikoa, ehiza, arrantza eta fruitu biltzeaz osatua zegoen, laboreen nekazaritza oso primitibo baten existentzia ere suposatu den arren. Kultura honen berezitasunetako bat, Jōmon zeramikak izan ziren, izen hau, euren azaleran dituzten soka inprimaketagatik jasotzen dutenak.\nHokkaidoko eta Honshu iparraldeko biztanleek ez zuten arroz zelaien sistema hartu (Asia kontinentaletik sartua K.a. V. mende hasiera inguruan), ziur aski, arroz landareak hotzaren aurka zuen ahultasunagatik. Shikoku, Kyushu eta Honshun Yayoi kultura garatu zen bitartean, Hokkaidon, aldaketa handirik gabe mantendu zen Jōmon kultura, etapa berri honetan, epi-jōmon edo zoku-jōmon kultura deitzen den arren.\nJōmon hitzak (japonieraz 縄文),"soka arrastodun zeramika" esan nahi du, eta Edward S. Morse zoologoak erabili zuen lehen aldiz 1877an, Ōmoriko maskor aztarnategian aurkitutako zeramikari erreferentzia egiteko. Zeramika hori Harri Aroko elementurik bereizgarrienetako bat bezala hartu izan zen Japonian. Geroago Yayoi zeramika aurkitu eta azterketa tipologikoak garatu ondoren, Jōmon zeramika eta Yayoi zeramikaren arteko ezberdintasuna ezarri zen, egungo "Jōmon Aroaren" (縄文時代) eta "Yayoi Aroaren" (弥生時代) arteko banaketaren oinarria.\nMultimedia: Jōmon period\nOrriaren azken aldaketa: 1 apirila 2020, 11:32.


Europa definizio handiko telebistaren bultzatzaile - Elhuyar Aldizkaria\nEdinburghen ospatu berri den EEEko gailurrean hamalau mila milioi pezetako inbertsioa onartu da definizio handiko telebista Europan zehar sustatzeko. Onartutako plangintzaren helburua, definizio handiko telebistaren inguru guztiak astintzea da.\nFrantzia izan da ideia honen bultzatzaile nagusia eta hain zuzen ere Frantziako Thomson enpresak definizio handiko telebistaren inguruan lantzen duen estandarra, hots, HD-MAC, mundu-mailan sistema estandar bilakatu nahi da.\nEstandar honen kontsumoa 400 W.h-koa da, hau da, oraingo telebistena baino lau aldiz handiagoa. Hurrengo hamabost urtean definizio handiko 500 milioi telebista saltzea espero da. Zenbaki hauei so eginez gero, aparatu berriak erabiltzeagatik elektrizitate-kontsumoa urtean 164 TW-ekoa izango da, hau da, Britainia Haundiko elektrizitate-kontsumoaren erdia gutxi gorabehera.\nElektrizitaterik gehiena erregai fosilak erreta sortzen da, eta jakina denez, errekuntza horretatik negutegi-efektuaren errudun nagusi den karbono dioxidoa sortzen da.\nAldi berean, EEEk bere programa guztietan gero eta zorrotzago jokatzen du ingurugiroari dagozkion alorretan. Beraz, definio handiko telebistaren kontsumoa eta ingurugiro-planak kontrajarrita daude. Hau dela eta, definizio handiko telebistari argi berdea eman bazaio ere, produktu berdea izateko baldintza ere jarri zaio.


Alberto Patishtan askatu! Mexikoko preso politikoak askatu! | borrokan\nAlberto Patishtan askatu! Mexikoko preso politikoak askatu!\nAlberto Patishtan Gómez, Chiapaseko irakasle eta giza eskubideen aldeko borrokalari tzotzil bat da. El Bosque-n, bere jaioterrian, bertako agintariek eta militarrek burututako gehiegikerien aurka borrokatzeagatik espetxeratua izan zen. 2000 urteko ekainaren 19an, asmatutako akusazioekin atxilotu eta espetxeratu zuten.\n2012ean Chiapaseko beste preso politikoekin batera protestak aurrera eramateagatik bere herritik 2000 kmtara dagoen segurtasun haundiko Guasave-ko espetxera lekualdatu zuten.\nEkainaren 19an haren askapena aldarrikatzeko nazioarteko mobilizazio ihardunaldi bat ospatu zen.\n“Ez naiz nire espetxeratzetik bizirik irtengo, baina hiltzen naizenean, nire lagunek agian ene hilobian hauxe idatziko dute “hemen ameslari bat datza”, eta nire etsaiek “hemen ero bat datza”; baina inor ez da honako hau idaztera ausartuko “hemen koldar bat eta haren ideiei uko egin zien norbait datza””\nMexikar anarkista, 1922, Leavenworth-eko espetxean (AEB)\n← Bizi osorako zigorrak Europan – Cadena perpetua en Europa\n$hile: “Tortuga” →